ИнтерФУТБОЛ :: Антуан Гризманн: «Ўша пенальти бир умрлик доғ»\nАнтуан Гризманн: «Ўша пенальти бир умрлик доғ»\n2016 йил 28 май. Европа Чемпионлар Лигаси финали. «Реал» - «Атлетико». «Матрасчилар»нинг ишонган ҳужумчиси Антуан Гризманн 11 метрли нуқта ёнида. Бироқ унинг зарбасидан сўнг тўп дарвоза тўсинига тегди.\nЯкунда «Атлетико» «шалпангқулоқ» кубокни бой берди. Гризманн эса орадан кўп ўтмай, яна бир йирик финалда мағлублик қисматига кўнди - Франция миллий жамоаси Евро-2016нинг ҳал қилувчи баҳсида Криштиану Роналдусиз қолган португалларга бас келолмади.\nАлоҳида қайд этиш керак, Антуан жорий мавсумни ҳам анча омадсиз бошлади ва ҳаттоки, ўткир танқидларга юз тутди. Муҳими, у худди қуш қанот қоққандек бир силкиндию, яна аввалгидек хавфли ҳужумчи қиёфасига кирди.\nФранция термаси вакили айни пайт ўзини жуда яхши ҳис қилмоқда ва мухлислар ЖЧ-2018да ҳақиқий Гризманни кўришлари хусусида ваъда бермоқда. Қисқаси, у Россияга энг яхши спорт формаси ва кўтаринки кайфиятда келмоқчи.\nҲужумчи L`Equipe нашри мухбирлари билан суҳбатлашар экан, бу борада баралла гапирди: «Майдонда доимо кулиб тўп сурадиган ўша Антуан Гризманни кўришга шайланинг!».\n- Бошида ёқимсизроқ савол: Евро-2016 финалида Португалия термасидан қабул қилинган мағлубият шахсан сизга нечоғли оғир ботди?\n- Очиғи, бирин-кетин 2та финални бой бериш жуда аламли: аввалига ЧЛда ғолиб бўлиш имкониятини қўлдан чиқардик, кейин Евро-2016нинг ҳал қилувчи баҳсида, боз устига, мухлисларимиз кўз ўнгида ожиз қолдик.\nТушунарлики, бундай омадсизликни худди даҳшатли тушдек имкон қадар тезроқ миядан чиқариб ташлаб, келажакка қараш керак. Бироқ ҳаммаси айтишга осон, амалда эса... Ўзимда синаб кўрдим, бу каби мағлубиятлар аввало, руҳий зарба ҳисобланади. Ахир соврин шундоқ ёнингда турганида, уни четлаб ўтиш осонми?\nБиз финал йўлида қанчадан-қанча куч сарфлагандик, якун эса... Дейлик, Евро-2016дан сўнг бутун ҳафта давомида финал ўйини ҳақида ўйладим, миямда унинг вазиятлари тинмай чарх урди. Шу аснода мағлубият қандай юзага келганини англашга уриндим.\nАхир мен бош билан 2та гол уришим мумкин эди, кейин Жиньякнинг зарбасидан сўнг тўп дарвоза устунига тегди. Боз устига, аввалроқ «Реал»га қарши кечган ЧЛ финалида пенальтидан фойдаланолмагандим. Ҳалигача ўша зарбам ва тўсин кўз ўнгимда. Бу мен учун бир умрлик доғ...\n- Умуман, охирги 2 йилда ҳам Франция термасини етарлича танқид қилишди. Танқидлар адолатлими?\n- Йўқ. Ҳар ҳолда, терма жамоамиз «Атлетико»га нисбатан яхшироқ ўйнамоқда (кулади). Албатта, ҳамма биздан чиройли футбол талаб қилади, ахир терма жамоамиз таркибида номдор ўйинчилар кўп.\nШундай экан, мухлислар жамоамиздан доимо янада кўпроғини кутишлари табиий ҳол. Лекин шахсан мен учун асосийси - натижа. Футбол чиройи эса иккинчи масала ҳисобланади. «Атлетико»даги ўйинимга қаранг: агар клубимиз 1:0 ҳисобида олдинга чиқиб олган бўлса, орқада соф ҳимоячидек тер тўкаман.\n- Лекин амплуа бўйича ҳужумчи саналасиз. Бошида бундай усулга кўникишингиз қийин кечгандир...\n- Ҳа, ҳаммасига мослашишим учун ярим йил кетди. Мана, энди ушбу тактикани ҳаттоки, ёқтириб қолдим. Ҳозирда ҳимоявий ҳаракатлардан шунчаки, завқ оламан. Кўникиб қолганим учунми, терма жамоада ҳам тез-тез орқага ўтаман.\nБу борада мураббийлар ҳаттоки, алоҳида огоҳлантиришгача боришди: «Ҳимояга қайтишда меъёрни ушла. Сенинг асосий вазифанг - олдинда шай туриш». Бироқ ўз-ўзидан таянч зонасига ёрдам беришга ошиқавераман. Бу Симеоненинг кучли таъсири самарасидир.\n- Евро-2016да чемпион бўлмадинглар, шунга қарамай, янада танилдингиз. Машҳурлик халақит бермаяптими?\n- Ўзингизни катта эътиборга тайёрлаб бормасангиз, бошида роса қийналасиз. Турли фотосессиялар, суратга олиш жараёнлари... Гоҳида нима қилишни ҳам билмай қоласиз. Лекин инсон ҳаммасига кўникиш хусусиятига эга.\nЯхшиямки, майдон четидаги ишларим билан опам (Мод Гризманн) шуғулланади. Унинг ёрдамисиз анча қийналишим турган гап. Мана, жаҳон чемпионатидан кейин кўплаб ҳомийлар билан тузилган шартномалар муддати тугайди ва енгилроқ нафас олиш имкониятига эга бўламан (кулади).\n- Ҳа, охирги вақтларда шахсий ишларингизни қариндошларингизга топшириб қўйдингиз. Хусусан, опангиз ва отангизга. Бу принципиал аҳамиятга эга қарорми ёки...?\n- Бошида барча ишларимни Эрик Ола назорат қиларди, бироқ кейинчалик орамиздан қандайдир «мушук югуриб ўтди» ва ҳамкорликни тўхтатишдан ўзга илож қолмади.\nШу лаҳзаларда оилавий кўмакка эҳтиёж сездим. Зеро, яқинларимга тўлиқ ишонаман. Улар дарҳақиқат, аввало, менинг манфаатимни ўйлашади.\n- Айни пайт биргина футбол билан чекланиб қолмаяпсиз. Мисол учун, Lego Batman фильми қаҳрамони - Суперменга овоз бердингиз. Шундай тиғиз паллаларда ортиқча юклама олиш шартми?\n- Очиғи, кино соҳасида айтарли тушунчага эга эмасдим. Кинолойиҳага таклиф этишганида эса, дабдурустдан ижобий жавоб бердим: «Бу зўр-ку, розиман, албатта!» Чунки табиатан янгиликларга ўчман.\nҚолаверса, кино олами жуда қизиқарли. Мана, овоз бериш жараёнида бевосита қатнашиш орқали бу борада муайян тажриба ҳосил қилдим.\n- ЖЧ-2018 сиз учун иккинчи мундиал ҳисобланади. Тушунарлики, Россияда Гризманндан кўп нарса кутишади. Ҳар ҳолда, Бразилия-2014дагига нисбатан яхшироқ ўйнашингиз талаб этилади.\n- Масъулият ҳамиша босим юклайди. Лекин футболчи умумий муносабат ва четдан янграйдиган фикрларга енгилроқ қараши керак. Демоқчиманки, аввало, футболдан шунчаки, завқ олишга уринсангиз, ҳаракатларингиз ўз-ўзидан яхши чиқаверади.\nБордию, миянгизни турли хаёллардан тозалай олмасангиз, унда ҳеч вақога эришолмайсиз. Ваъда бераман: Россияда ҳамма доимо юзида табассум билан тўп сурувчи ўша Гризманни кўради.\n- Ҳозир бор эътиборингиз бўлажак мундиалга қаратилган бўлса керак...\n- Ҳа, майдонда аслида нималарга қодирлигимни тўла-тўкис намойиш этмоқчиман! Тайёргарликка келсак, машғулотлардан сўнг тикланиш муо-лажаларига кўпроқ вақт ажратяпман, хусусан, массажчи билан кучайтирилган режа асосида ишлаяпман. Зеро, жаҳон чемпионатигача энг яхши спорт формасига киришим шарт.\n- Франция терма жамоасини турнир фаворити сифатида тилга олиш мумкинми?\n- Умид қиламанки, биз фаворит эканлигимизни амалда кўрсатамиз. Ҳозирча ҳамма Германия, Испания, Аргентина ва Бразилия терма жамоаларини асосий фаворитлар қаторига қўшаверсин. Шунингдек, бўлажак жаҳон чемпионатида «сюрприз»ларга гувоҳ бўлишимиз ҳам тайин. Бунга шубҳа қилманг.\n- Бундай йирик форумлар одатда трансферлар бозорига катта таъсир қилади. Айтинг-чи, Россияга йўл олишдан олдин «Атлетико»даги келажагингизга ойдинлик киритиш масаласи сиз учун нечоғли муҳим?\n- Клубда қолиш ёки қолмаслигимни мундиал стартигача ҳал қиламиз, албатта. Чунончи, ортиқча ўй-хаёллар турнир давомида халақит беришини асло хоҳламайман.\nАгар кейинги тақдирим мавҳумлигича қолса, хотиржам тўп суролмаслигим мумкин. Чунки дуч келган киши саволга тутади: «Фалон клубга ўтиш вариантига қандай қарайсан? Бунисига нима дейсан?» Қолаверса, матбуот ҳам жим турмайди - турфа хил хабарларни тарқатаверади...\n- Евро-2016да энг яхши тўпурар бўлгандингиз. Хўш, ЖЧ-2018да ўша вақтдагидан ҳам кучлироқ ўйнай оласизми?\n- Ҳаракат бор. Шуниси аниққи, мундиалга тажрибалироқ футболчи сифатида бораман.\n- Ўйин сифати масаласида-чи?\n- Билмадим. Лекин тажриба муайян вазиятларда сифатни оширишга имкон берса керак. Ҳозирча фақат бир гапни дангал айтаман: Гризманн Россияга энг яхши ҳолатда йўл олади.\n- Демак, ҳозир энг юқори спорт формасидасиз, аммо мавсум бошида бундай эмасди...\n- Тушунарлики, ёзги баёнотим («Манчестер Юнайтед»га ўтиши эҳтимоли ҳақида) ва унга боғлиқ воқеалардан кейин фақат футболга эътибор қаратишим қийин бўлди. Умуман, зўр иштиёқда ўйнай олмадим. Кейин мавсумолди йиғинларида бинойидек ишладим, аммо...\nДейлик, назорат ўйинларида негадир голсизликка учрадим. ҳаттоки, машғулотларга келишим билан мендан қачон гол уришим ҳақида сўрайдиган бўлим қолишди. Мавсум бошлангач эса, «Жирона»га қарши учрашувда қизил карточка олдим.\nАслида ҳакам менга нисбатан қоида бузилганини кўриб, пенальти белгилашга чоғланган эди, бироқ нима бўлдию, фикрини ўзгартирди (рефери ҳужумчига аввалига симуляция учун сариқ, кейин ҳақоратлагани туфайли дарҳол қизил карточка кўрсатганди).\nШу ҳолат ҳам салбий таъсир қилди. Қисқаси, маълум муддат фақат миллий жамоада кўтаринки руҳда ўйнадим, чунки термада ҳеч ким босим ўтказмасди.\n- Хусусан, Болгария (1:0) ва Беларусь (2:1) терма жамоаларига қарши баҳсларда муҳим голларга муаллифлик қилганингиздан қанчалик илҳомландингиз?\n- Ўзи айнан термада ўзимга мутлақо ишониб тўп сураман - зарур пайт гол ура олишимни биламан. Зеро, жамоада алоҳида муҳит шаклланган ва футболчи ўйиндан чинакамига баҳра олади. Оддий айтганда, биров ортингиздан пичирламайди.\n- Хўш, жорий мавсумдаги қайси лаҳза бурилиш нуқтасига айландию, «қора» кунларга барҳам бердингиз?\n- Инқироз ҳолатидан чиқиб кетишимда аввало, миллий жамоа мураббийларининг менга ишонишда давом этишгани муҳим роль ўйнади.\nБундан ташқари, «Атлетико»да ҳам ишлар ўнгланди ва Диего Симеоне хоҳлаганимдек ҳаракатланишимга тўсқинлик қилмади. Январда эса Диего Коста сафимизга қайтди. Муҳими, у билан бирга ўйнашда алоҳида енгиллик сездим.\n- «Севилья» дарвозасига 3та, «Леганес»никига 4та гол... Охирги 10та ўйинда 11та гол! Бундай самарадорликни давом эттира оласизми?\n- Юқори маромни сақлаб қолиш жуда қийин, тўхтамасдан барқарор гол уриш фақат Роналду ва Мессига хос. Муҳими, ҳозирги ўйинимдан хурсандман.\nТўғри, гоҳида шундай ўйин-лар бўладики, энг оддий вазиятларда ҳам тўпни йўқотаверасан, уни бўйсундиролмайсан. Демоқчиманки, ўйинимга боғлиқ минус жиҳатларни яхши биламан. Шундай экан, улар устида ишлашим керак.\n- Мисол учун...\n- Ўйинга киришиб кетишим қийин, бошида ҳаттоки, кетма-кет 3-4 марта хатога йўл қўйишим мумкин. Шунингдек, баъзан тўғри позиция танламаслик оқибатида зўр узатмани кўкка совураман.\n- Роналду ва Месси анчадан буён «Олтин тўп»га даъвогарлар рўйхатининг олдинги икки қаторидан жой олишмоқда. Сиз эса бир йил ичида 3-ўриндан 18-поғонага тушдингиз. Бунчалик «қулаш» оғир эмасми?\n- Йўқ, ҳарқалай, билинмади. Жиддий гапирсам, аввалги мавсумда ўзимни кўрсатолмадим. Шундай экан, ранжишга асосим йўқ.\n- Лекин «Олтин тўп» - футболдаги бош мақсадингиз, шундайми?\n- Яна йўқ. Асосийлари 2та - жаҳон чемпионати ва ЧЛда ғолиб чиқиш. «Олтин тўп»ни эса навбатим келса, қўлга оларман. Табиатан худбинликни ёқтирмайман, доимо жамоа манфаатини биринчи ўринга қўяман. Индивидуал кўрсаткичлар - иккинчи масала.\nТан оламан, Европа чемпионати бош тўпурари мақомини олганим ўзгача ҳиссиёт уйғотди. Ахир бу ҳақда 10 йилдан кейин ҳам гапиришлари мумкин. Лекин мен тўпурар бўлмасам ҳам, жамоамиз Европа чемпионига айланганида, яхшироқ эди...\nТуғилган санаси ва манзили: 1991 йил 21 март, Макон (Франция)\nАмплуа бўйича: ҳужумчи, «Макон» ва «Реал Сосьедад» клублари тар-бияланувчиси\nЎйнаган жамоалари: «Реал Сосьедад» - 2009-2014; «Атлетико» - 2014-...\nЮтуқлари: Испания суперкубоги соҳиби - 2014; ёшлар ўртасида (U-19) Европа чемпиони - 2010; ЕЧЛ финалчиси - 2016; Европа вице-чемпиони - 2016\nФранция терма жамоасидаги статистикаси: 51та ўйин, 19та гол


Сувараклар исёни: "Оқ-тепа лаваш"дан то "Макро"гача - 14 Февраля 2018 - Sayyod.com\nБош сахифа » 2018 » Февраль » 14 » Сувараклар исёни: "Оқ-тепа лаваш"дан то "Макро"гача\nСувараклар исёни: "Оқ-тепа лаваш"дан то "Макро"гача\nЖорий йилнинг январь ойидан "Оқ-тепа лаваш" кафесидаги сувараклар билан боғлиқ холат катта шов-шувга сабаб бўлди. Тарқалган видеода хўранда-мижоз "Оқ-тепа лаваш" кафесида "сендвич" буюртма бергани бироқ девордаги суваракларга кўзи тушиб уларни видеога олар экан, бевосита егулик тайёрланадиган хонага кириб пакетдаги нонлар ичида суваракларни кўриб ғазабга келгани ва бу масалада ошхона ходимларини қўрсликларидан хайратлангани тасвирланганди.\nБироз ўтмай "Оқ-тепа лаваш" маъмурияти тарафидан жавоб видеоси расман чиқарилиб унга кўра суваракларни йўқ қилиш учун расмий хат қилингани ва асли сувараклар кафенинг тепасида жойлашган хонадонлардан тушаётганини сабаб дея келтириб кафе маъмурияти тарафидан у хонадонларни хам бепул сувараклардан халос этиш бўйича тозалаш ишлари тасвирланганди.\nВидео сўнггида эса кафенинг барча ходимлари кафе олдида кўчада қатор тизилиб қўлларини кўксига қўйган холда бош эгиб мижозлардан узр сўрагани намойиш қилинган.\nИзохларда одамлар бундай узр сўраш хориждаги бир компания видеосида бўлганию ва ошхона ходимларини қўрсликлари хамда пакетда сувракларни кўра била туриб олдини олишмаганидан жавоб видеосига ишончсизлик билдирганлар хам етарли бўлганди.\nМана бир ой ўтар ўтмас, йилнинг иккинчи ойида яна сувраклар билан боғлиқ можаро. Бу сафар "Макро" тармоғининг Нукус кўчасида жойлашган (Глинка) маркетидан савдо қилган мижоз харид қилган махсулотлари орасидан "буханка" нонини уйга келиб кесганида ичидан суврак чиққани сурати ва чек суратини хам бизнинг сайтга тақдим этди.\nЎзиям нон пиширадиган новвойхонадаги элакларни панжаралари шу қадар йирик эканми деб ўйлаб қоласиз. Балки умуман унлар эланмас?\nСайтимизнинг инстаграмдаги @sayyodcom сахифасига кеча ушбу суратлар қўйилганига бир кун ўтмай, бугун "Макро" вакили Динара мазкур холат бўйича қўйидаги маълумотни изохда қолдирган:\n-Суварак 650 сўмлик ижтимоий нондан топилган. Бу хақида хабар таъминотчига етказилган ва шуни айтиб ўтиш керакки "Макро" билан хамкорликдаги "Master Bekeri" билан бундай муаммо вужудга келмаган.\nХуллас, йил бошидан сувараклар исён қилган кўринади. Ўзи атом урушларини хам бошидан ўтказиб битиб қирилмас хашарот тури билан курашмаган хонадон бўлмаса керак.\nБироқ санитария гигиена жойида бўлса хар қандай бахона ўринсиз ва сувараклардан асар хам бўлмайди, назаримда.\nЗеро халқ билан ишлаётган ва шуни орқасидан пул топаётган одам сотаётган нарсасини худди ўзи ва ёки оила аъзоларига бераётгандек тарзда тайёрласа бу нафақат махсулотни покизалиги балки Аллох олдида хам виждонан ва халол бўлишини таъминласа керак.\nБу мени шахсий ва субъектив фикрим бўла қолсин.


Ўтиш ўйинини Намозов бошқаради | "NAVBAHOR" FUTBOL JAMOASINING RASMIY WEB SAHIFASI\nЎтиш ўйинини Намозов бошқаради\n28 ноябрь куни Тошкентдаги ТТЙМИ ўйингоҳида бўлиб ўтадиган “Навбаҳор” ва “Норин” жамоалари ўртасидаги ўтиш ўйинини бошқариб борадиган ҳакамлар рўйхати ПФЛ томонидан эълон қилинди. Унга кўра пойтахтдаги учрашувни Бахтиёр Намозов бошчилигигидаги ҳакамлар бригадаси бошқариб боради. Унга қанотларда Набийжон Рўзимов ва Фарруҳ Ёрмуҳаммедовлар ёрдам беришади. Захирадаги ҳакам вазифасини Аҳрор Рисқуллаев бажаради. Назоратчи ҳакам сифатида Рашид Айтеков қайд этилган. Эслатиб ўтамиз, учрашув соат 13.00да бошланади.


40 ёшдан кейин муваффақиятга эришган машҳурлар (фото) – Yoshlar ovozi\n16.08.2017 17.08.2017 Yoshlar ovozi\t0 Comments\nЗамонавий жамият ўз қоидаларини ўтказиши натижасида ёш муваффақиятнинг ажралмас қисмларидан бири деб ҳисобланади. Муайян вақтда одам ўз туғилган кунини ижобий ҳодиса деб билмай қўяди. Таваллуд топган кунида киши қувониш ўрнига, унинг бошида «беҳуда» сарфланган йиллари, ишлаб топилмаган миллионлари ва қандайдир қувончли истиқболнинг йўқлиги ҳақидаги ўйлар бонг уради. Ҳаёт қўлдан бой берилди, дейди кўпчилик қирқ ёшлилар. Аммо Trendymen айнан 40 ёшидан кейин муваффақиятга эришган кишилар ҳақида ҳикоя қилди.\nРобин Чейз Zipcar компаниясига 42 ёшида, 2002 йилда асос солди. Аммо тадбиркор аёлга бу ҳам камлик қилди: 2011 йилда у бошқаларнинг стартапларини қуриш ва ривожлантириш учун ўз компаниясини тарк этди. Бундан ташқари, Робин Чейз — Жаҳон иқтисодий форуми аъзоси.\nЭволюция назарияси муаллифи Чарльз Дарвин 50 ёшигача жиддий кашфиётларни амалга оширмаган. У барча одамови тадқиқотчиларга хос бўлган тарзда ҳаёт кечирган. 50 ёшдан кейингина дунёдаги барча одамларнинг ўз-ўзлари ҳақидаги тушунчаларини абадий ўзгартириб юборган «Турларнинг келиб чиқиши» китобини чиқарган.\nЖулия Чайлд ўз ҳаётининг кўп қисмини реклама, матбуот ва журналистика билан банд қилди. Бу фаолияти унга на эътироф, на ҳузур-ҳаловат, на яхши даромад келтирди. 50 ёшида аёл вақтини ўзига ёқмайдиган нарсаларга сарфлашни бас қилиб, севимли хоббиси билан шуғулланишга қарор қилди. Натижада пазандалик рецептлари битилган илк китобиёқ Жулия Чайлдни дунёнинг энг таниқли бош ошпазларидан бирига айлантирди.\nҲозирги вақтда энг машҳур Голливуд актёрларидан бири бўлган Сэмюэл Л. Жексон узоқ йиллар давомида унчалик оммабоп бўлмаган фильмларда эпизодик ролларни ўйнаб юрди. 40 ёшида актёрлик карьераси барбод бўлишига ишончи комил эди. Аммо бир-икки йилдан кейин Спайк Ли Жексонга машҳур «Чангалзор безгаги» фильмидаги ролни таклиф қилди: 42 ёшли актёр шу заҳоти Голливуд Олимпининг энг чўққисига кўтарилди\n← Abadiy yashashning 5 ta ilmiy usuli\nМиллионернинг ўнта қоидаси: нимадан бошлаш ва нимага чап бериш лозим? →


Қашқадарёлик 71 яшар Ҳасан Чориев Олий Мажлис Сенатининг Ўзбекистон Республикаси Конституцияси қабул қилингани 21 йиллиги муносабати билан қабул қилинган Амнистия тўғрисидаги қарори 1-қисми “в” бандига мувофиқ жазонинг қолган қисмини ўташдан озод қилинди.\n“Ҳасан Чориевнинг озод қилиниши ҳақидаги суд қарори инсонпарварлик ва гуманизм тамойилларига тўла мос бўлиб, унинг озод қилинишида кексалиги, муассасада жазо тартибини ўташ қоидаларини қўпол равишда бузмагани инобатга олинди. Қилмишидан пушаймонлиги озод қилинишининг асосларидан биридир”, деди бу борада Озодлик мухбири билан микрофонсиз суҳбатлашган Тошкент вилояти махсус прокуратураси вакили.\nАҚШда рўйхатга олинган "Бирдамлик" ҳаракати етакчиси Баҳодир Чориевнинг отаси Ҳасан Чориев Қашқадарё вилоятида Матлуба Абдураҳмонова исмли ёш аёлни зўрлашда айбланиб, 2013 йилнинг 17 июнида Қашқадарё вилояти ИИБ томонидан ҳибсга олинган эди.\nШу айблов асосида 5 йилу 2 ой муддатга озодликдан маҳрум қилинган ҳуқуқ фаоли Тошкент вилояти, Бўстонлиқ тумани Товоқсой посёлкасидаги 64/3-сонли муассасада қамоқ жазосини ўтаётган эди.\nҲукмдан норози бўлган Чориевнинг қариндошлари икки марта юрак ҳуружи ўтказган 71 яшар фаолнинг 19 яшар Матлуба Абдураҳмонованинг номусини поймол қилиши асло мумкин эмас, деб иддао қилишади.\nҚашқадарë вилоят Адлия бошқармасидан олинган маълумотга кўра эса, ўтган йили Матлуба Абдураҳмонованинг номусига текканликда айбланиб яна бир фуқаро - қаршилик бой тадбиркорнинг ўғли ҳам ҳибсга олинган.\nМатлуба Абдураҳмонова бир ойнинг ичида жабрланувчи тариқасида Қаршидаги икки терговда кўрсатма берган.\nБу ҳолат 19 яшар Матлуба Абдураҳмонованинг Ўзбекистон куч ишлатар тизимларининг исталмаган шахсларга қарши қурилган тузоқ экани борасидаги иддаолар урчишига асос бўлган эди.\n"Бирдамлик" етакчилари иддаосича, Ҳасан Чориев иши - "Бирдамлик" ҳаракати лидери бўлган ўғли Баҳодир Чориевдан қасд олиш учун Ўзбекистон ҳукумати томонидан қилинган сиёсий буюртма бўлиши мумкин.


архитектура-шаҳарсозлик ҳужжатларини яратиш фаолиятини лицензиялаш тўғрисидаги Низом 1-иловага мувофиқ;\n2. Вазирлар Маҳкамасининг қурилиш соҳасидаги фаолиятни лицензиялаш комиссияси 7-иловага* мувофиқ таркибда тузилсин.\n2. Лицензияларни бериш ва бекор қилиш, уларнинг амал қилишини тўхтатиш тўғрисидаги қарорлар Вазирлар Маҳкамасининг қурилиш соҳасидаги фаолиятни лицензиялаш комиссияси (кейинги ўринларда Комиссия деб аталади) томонидан қабул қилинади. Комиссия фаолияти Комиссия томонидан тасдиқланган низомга мувофиқ ташкил этилади.\nТалабгорлар материалларини кўриб чиқиш, тайёрлаш ва Комиссия мажлисига киритиш учун «Давархитектқурилиш» қўмитасида ишчи гуруҳ тузилади. Ишчи гуруҳ таркиби Комиссия томонидан тасдиқланади.\n3. Архитектура-шаҳарсозлик ҳужжатларини яратиш фаолияти фақат юридик шахслар томонидан амалга оширилади.\n4. Архитектура-шаҳарсозлик ҳужжатларини яратиш фаолиятини амалга ошириш ҳуқуқига намунавий (оддий) лицензиялар берилади.\nЛицензия лицензия талабгорининг аризасига кўра умуман фаолият турига ёхуд архитектура-қурилиш ҳужжатлари классификаторига (мазкур Низомга 1-илова) мувофиқ архитектура-қурилиш ҳужжатларининг бир ёки бир нечта турини яратишга берилади.\n5. Архитектура-шаҳарсозлик ҳужжатларини яратиш фаолиятини амалга ошириш ҳуқуқига лицензия 5 йил муддатга берилади. Лицензия 5 йилдан кам муддатга лицензия талабгорининг аризасига кўра берилиши мумкин.\n6. Архитектура-шаҳарсозлик ҳужжатларини яратиш фаолиятини амалга оширишдаги лицензия талаблари ва шартларига қуйидагилар киради:\nқонун ҳужжатлари, тегишли давлат стандартлари, шаҳарсозлик нормалари ва қоидалари талабларига мажбурий риоя этиш;\nюридик шахс штатида архитектура-шаҳарсозлик ҳужжатларини яратиш соҳасида тегишли махсус касбий маълумотга ва лойиҳалаш ишлари бўйича камида 5 йил иш стажига эга бўлган мутахассисларнинг (лойиҳанинг бош муҳандислари ва архитекторлари, архитекторлар, шаҳарсозликни режалаштириш ва ҳудудларни обод қилиш бўйича мутахассислар, конструкторлар, технологлар, муҳандислик ускуналари, тармоқлар ва тизимлар, лойиҳанинг махсус бўлимлари бўйича мутахассисларнинг) мавжуд бўлиши;\nархитектура-шаҳарсозлик ҳужжатларини яратиш учун тегишли асбоб-ускуналарга (ҳисоблаш ва ташкилий техника, бинолар ва иншоотларни текшириш, қурилиш объектлари учун муҳандислик тадқиқотларини ўтказиш учун жиҳозлар ва асбоб-ускуналарга) эга бўлган зарур хоналарнинг мавжуд бўлиши.\nлицензия бериш тўғрисидаги ариза, унда қуйидагилар кўрсатилади: юридик шахснинг номи ва ташкилий-ҳуқуқий шакли, унинг жойлашган жойи (почта манзили), банк муассасасининг номи ва банкдаги ҳисоб рақами, лицензияланаётган фаолиятнинг юридик шахс томонидан амалга оширилиши мўлжалланаётган тури ва фаолиятнинг кўрсатилган тури амалга ошириладиган муддат;\nлицензияловчи орган томонидан лицензия талабгорининг аризаси кўриб чиқилганлиги учун лицензия талабгорининг йиғимни тўлаганини тасдиқловчи ҳужжат;\nархитектура-шаҳарсозлик ҳужжатларини яратиш билан шуғулланаётган ходимларнинг рўйхати, унда уларнинг эгаллаб турган лавозимлари, маълумоти бўйича мутахассислиги, мутахассислиги бўйича иш стажи, ушбу ходимлар лойиҳалаштирилишида иштирок этган асосий объектлар рўйхати кўрсатилади;\nлицензияланадиган фаолият тури амалга ошириладиган хоналарга мулк ҳуқуқини ёки бошқа ашёвий ҳуқуқни тасдиқловчи ҳужжатлар;\nархитектура-шаҳарсозлик ҳужжатларини яратиш учун мавжуд шарт-шароитлар ва техника воситалари тўғрисидаги маълумотлар.\n12. Архитектура-шаҳарсозлик ҳужжатларини яратиш фаолиятини лицензиялаш мазкур Низомга 2-иловага мувофиқ схема бўйича амалга оширилади.\nИшчи гуруҳ ариза олинган кундан бошлаб ўн беш кундан ортиқ бўлмаган муддатда ҳужжатларни кўриб чиқади ва улар юзасидан Комиссия қарори тегишли протоколи лойиҳаси билан эксперт хулосаси тайёрлайди.\nЛицензия беришга қарор қилинганлиги тўғрисидаги билдиришнома лицензия талабгорига банк ҳисоб рақами реквизитлари, давлат божи тўлаш муддати кўрсатилган ҳолда ёзма шаклда юборилади (топширилади). Лицензия бериш ҳақида қарор қабул қилингани тўғрисидаги билдиришнома билан бир вақтда лицензия талабгорига имзолаш учун лицензия битими юборилади.\n15. Лицензия бланкалари қатъий ҳисобда турадиган ҳужжатлар ҳисобланади, ҳисобга олиш сериясига, тартиб рақамига ва ҳимояланганлик даражасига эга бўлади. Лицензия бланкалари намуналари «Давархитектқурилиш» қўмитаси томонидан ишлаб чиқилади, Комиссия томонидан тасдиқланади ва «Давархитектқурилиш» қўмитаси буюртмаси бўйича «Давлат белгиси» давлат-ишлаб чиқариш бирлашмасида босмахона усулида тайёрланади. «Давархитектқурилиш» қўмитаси раҳбари лицензиялар бланкаларининг ҳисобга олиниши, сақланиши ва улардан мақсадли фойдаланилиши учун шахсан жавоб беради.\n20. Лицензия беришни рад этиш учун асос бўлган сабаблар лицензия талабгори томонидан бартараф этилган тақдирда, ҳужжатларни такроран кўриб чиқиш лицензия талабгорининг аризаси барча зарур ҳужжатлар билан биргаликда олинган кундан бошлаб ўн кундан ортиқ бўлмаган муддатда амалга оширилади.\nлицензиянинг амал қилишини тўхтатиш ёки бекор қилиш тўғрисида Комиссияга кўриб чиқиш учун таклиф киритиш.\n31. «Давархитектқурилиш» қўмитаси архитектура-шаҳарсозлик ҳужжатларини яратиш фаолиятини амалга ошириш ҳуқуқини берувчи лицензиялар реестрини юритади, унда қуйидагилар кўрсатилиши керак:\n32. Архитектура-шаҳарсозлик ҳужжатларини яратиш фаолиятини лицензиялаш ҳуқуқини берувчи лицензиялар реестридаги мавжуд маълумот юридик ва жисмоний шахсларнинг у билан танишиши учун очиқ ҳисобланади, улар «Давархитектқурилиш» қўмитасидан ҳақини тўлаган ҳолда аниқ лицензиатлар ҳақида лицензиялар реестридан кўчирма тарзида маълумот олишга ҳақлидирлар.\n34. Архитектура-шаҳарсозлик ҳужжатларини яратиш фаолиятини амалга ошириш ҳуқуқини берувчи лицензия берганлик ва унинг амал қилиш муддатини узайтирганлик учун энг кам ойлик иш ҳақининг беш баравари миқдорида давлат божи ундирилади.\nяратиш фаолиятини лицензиялаш тўғрисидаги Низомга\n5. Магистрал муҳандислик тармоқлари (магистрал газ қувурлари, нефть қувурлари ва нефть маҳсулотлари қувурларидан ташқари) қурилиши учун ҳужжатлар.\n6. Қурилишнинг техник-иқтисодий асослашларини ишлаб чиқиш.\n7. Қурилиш объекти учун муҳандислик-техник (муҳандислик-геодезия ишларидан ташқари) қидирувларини бажариш.\n(7-банд Ўзбекистон Республикаси Вазирлар Маҳкамасининг 2003 йил 14 ноябрдаги 510-сон қарори таҳририда — Ўзбекистон Республикаси Қонун ҳужжатлари тўплами, 2003 й., 21-сон, 218-модда)\n8. Бинолар ва иншоотларнинг техник ҳолатини текшириб чиқиш.\n9. Қурилиш объектлари учун тендер ҳужжатлари тайёрлаш.\n10. Уй-жой-хўжалик, ишлаб чиқариш, қишлоқ хўжалиги ва сув хўжалиги мақсадидаги бинолар, иншоотлар ва бошқа объектлар қурилиши учун лойиҳа-смета ҳужжатларини ишлаб чиқиш.\n11. Архитектура ёдгорликларини таъмирлаш учун ҳужжатлар.\n12. Дизайн ва интерьерлар.\n13. Бинолар ва иншоотларни мустаҳкамлаш учун лойиҳа-смета ҳужжатларини ишлаб чиқиш.\n14. Бинолар ва иншоотларнинг муҳандислик тармоқлари ва тизимларини лойиҳалаштириш:\nсовуқ сув таъминоти;\n15. Лойиҳаларнинг махсус бўлимларини ишлаб чиқиш:\nкоррозияга қарши ҳимоя;\nфавқулодда вазиятлар бўйича тадбирлар;\nқурилишни ташкил этиш;\nАрхитектура-шаҳарсозлик ҳужжатларини яратиш\n2. Лицензияларни бериш ва бекор қилиш, уларнинг амал қилишини тўхтатиш тўғрисидаги қарорлар Вазирлар Маҳкамасининг қурилиш соҳасидаги фаолиятни лицензиялаш комиссияси (кейинги ўринларда Комиссия деб аталади) томонидан қабул қилинади. Комиссия фаолияти Комиссия томонидан тасдиқланадиган низомга мувофиқ амалга оширилади.\n5. Қурилиш лойиҳаларининг экспертизасини ўтказиш фаолиятини амалга оширишга лицензия 5 йил муддатга берилади. Лицензия 5 йилдан кам муддатга лицензия талабгорининг аризасига кўра берилиши мумкин.\nлицензия бериш тўғрисидаги ариза, унда қуйидагилар кўрсатилади: юридик шахснинг номи ва ташкилий-ҳуқуқий шакли, унинг жойлашган жойи (почта манзили), банк муассасасининг номи ва банк муассасасидаги ҳисоб рақами, лицензияланаётган фаолиятнинг юридик шахс томонидан амалга оширилиши мўлжалланаётган тури ва фаолиятнинг кўрсатилган тури амалга ошириладиган муддат;\nИшчи гуруҳ ариза олинган кундан бошлаб ўн беш кундан ортиқ бўлмаган муддатда ҳужжатларни кўриб чиқади ва улар юзасидан Комиссиянинг тегишли қарори протоколи лойиҳаси билан бирга эксперт хулосаси тайёрлайди.\nКомиссия ишчи гуруҳ таклифи олинган кундан бошлаб ўн беш кундан ортиқ бўлмаган муддатда уни кўриб чиқади ва қабул қилинган қарор тўғрисидаги протоколни тасдиқлайди. Комиссия томонидан қабул қилинган қарор протоколи Комиссия раиси (унинг ўринбосари) томонидан имзоланади. Зарур ҳолларда Комиссия қарори сўров йўли билан қабул қилиниши мумкин.\n15. Лицензиялар бланкалари қатъий ҳисобда турадиган ҳужжатлар ҳисобланади, ҳисобга олиш сериясига, тартиб рақамига ва ҳимояланганлик даражасига эга бўлади. Лицензия бланкалари намуналари «Давархитектқурилиш» қўмитаси томонидан ишлаб чиқилади, Комиссия томонидан тасдиқланади ва «Давархитектқурилиш» қўмитаси буюртмаси бўйича «Давлат белгиси» давлат-ишлаб чиқариш бирлашмасида босмахона усулида тайёрланади. «Давархитектқурилиш» қўмитаси раҳбари лицензия бланкаларининг ҳисобга олиниши, сақланиши ва улардан мақсадли фойдаланилиши учун шахсан жавоб беради.\nАйни вақтда ишчи гуруҳ ҳужжатлар қайта тақдим этилгандан кейин беш кун мобайнида улар юзасидан эксперт хулосаси тайёрлайди ва уни Комиссия мажлисида кўриб чиқиш учун тақдим этади.\nКомиссия эксперт хулосаси олингандан кейин беш кун муддатда уни кўриб чиқади ва қабул қилинган қарор тўғрисидаги протоколни тасдиқлайди.\n5. Баландликларда саноат альпинизми усулларида таъмирлаш, қурилиш-монтаж ишларини бажариш фаолиятини амалга ошириш ҳуқуқига лицензия 5 йил муддатга берилади. Лицензия 5 йилдан кам муддатга лицензия талабгорининг аризасига кўра берилиши мумкин.\nИшчи гуруҳ ариза олинган кундан бошлаб ўн беш кундан ортиқ бўлмаган муддатда ҳужжатларни кўриб чиқади ва улар юзасидан Комиссиянинг тегишли қарори протоколи лойиҳаси билан эксперт хулосаси тайёрлайди\nКомиссия ишчи гуруҳ таклифи олинган кундан бошлаб ўн беш кундан ортиқ бўлмаган муддатда уни кўриб чиқади ва қабул қилинган қарор протоколини тасдиқлайди. Комиссия томонидан қабул қилинган қарор протоколи Комиссия раиси (унинг ўринбосари) томонидан имзоланади. Зарур ҳолларда Комиссия қарори сўров йўли билан қабул қилиниши мумкин.\n5. Кўприклар ва тоннелларни лойиҳалаштириш, қуриш, улардан фойдаланиш ва уларни таъмирлаш фаолиятини амалга ошириш ҳуқуқига лицензия 5 йил муддатга берилади. Лицензия 5 йилдан кам муддатга лицензия талабгорининг аризасига кўра берилиши мумкин.\n5. Мудофаа объектларини лойиҳалаштириш, қуриш, улардан фойдаланиш ва уларни таъмирлаш фаолиятини амалга ошириш ҳуқуқига лицензия 5 йил муддатга берилади. Лицензия 5 йилдан кам муддатга лицензия талабгорининг аризасига кўра берилиши мумкин.\n5. Хавфи юқори бўлган объектларни ҳамда потенциал хавфли ишлаб чиқаришларни лойиҳалаштириш, қуриш, улардан фойдаланиш фаолиятини амалга ошириш ҳуқуқига лицензия 5 йил муддатга берилади. Лицензия 5 йилдан кам муддатга лицензия талабгорининг аризасига кўра берилиши мумкин.\nИшчи гуруҳ уч кун муддатда лицензия талабгорининг аризасини кўриб чиқади ва экспертизадан ўтказиш учун «Саноатконтехназорат» агентлигига, «Ўздавэнергоназорат» агентлигига, Давлат табиатни муҳофаза қилиш қўмитасига юборади.\nДавлат табиатни муҳофаза қилиш қўмитаси, «Саноатконтехназорат» агентлиги, «Ўздавэнергоназорат» агентлиги ўн кундан ортиқ бўлмаган муддатда эксперт хулосалари тайёрлайди ва уларни «Давархитектқурилиш» қўмитасига тақдим этади.\nИшчи гуруҳ «Саноатконтехназорат» агентлиги, «Ўздавэнергоназорат» агентлигининг хулосаси олинган кундан бошлаб етти кундан ортиқ бўлмаган муддатда йиғма эксперт хулосаси тайёрлайди ҳамда лицензия талабгорига лицензия бериш ёки лицензия беришни рад этиш тўғрисидаги таклифни тегишли қарор протоколи лойиҳаси билан тасдиқлаш учун Комиссияга тақдим этади.\nКомиссия ишчи гуруҳнинг Давлат табиатни муҳофаза қилиш қўмитаси, «Саноатконтехназорат» агентлиги ва «Ўздавэнергоназорат» агентлигининг таклифлари ҳисобга олинган ҳолда таклифи олинган кундан бошлаб ўн кундан ортиқ бўлмаган муддатда уни кўриб чиқади ва қабул қилинган қарор протоколини тасдиқлайди. Комиссия томонидан қабул қилинган қарор протоколи Комиссия раиси (унинг ўринбосари) томонидан имзоланади. Зарур ҳолларда Комиссия қарори сўров йўли билан қабул қилиниши мумкин.


Бокс тўгараги бор, аммо… – Сурхон тонги\nБош саҳифа / Жамият / Бокс тўгараги бор, аммо…\nФеврал 27, 2018\tЖамият Изоҳ қолдириш 705 Кўрилди\nЎзбекистон “Миллий тикланиш” демократик партияси Олтинсой туман Кенгаши ижроия қўмитаси томонидан “Хизмат-беминнат” лойиҳаси доирасида “Ёшлар-бизнинг келажагимиз” мавзусида учрашув бўлиб ўтди.\nОчиқ ва ошкора руҳда ўтган тадбирда тумандаги болалар ва ўсмирлар спорт мактабида шу кунгача 9 нафар республика чемпиони етишиб чиққанига қарамай, спортнинг “Турон” якка кураши бўйича машғулотлар ўтаётган спорт тўгарагида спорт анжомлари ва спорт кийимлари умуман етишмаслиги сабабли тўгаракда шуғулланаётганлар спорт жиҳозларининг етишмаслиги туфайли турли хилдаги тан жароҳати олишаётгани айтиб ўтилди. Спорт мактабида бокс тўгараги мавжуд бўлсада, бироқ бокс рингининг ўзи умуман йўқлигини мактаб маъмурияти афсус билан тилга олди. Ушбу камчилликларни бартараф этиш учун мактаб директорининг илмий бўлим мудири Жуманазар Ҳамидов туман ҳокимлигига мурожаат этган, аммо бу масала ҳамон ечим топмай келмоқда.\nУчрашувда спорт мактаби мураббийлари сўз олиб, улар спорт тўгаракларига уюшмаган ва тарбияси оғир болаларни жалб этиб, доимий равишда машғулотлар олиб боришга ҳамиша тайёр эканликларини билдиришди. Ваҳоланки, уюшмаган ва тарбияси оғир бўлган ёшларни спортга жалб этиш бугунги куннинг асосий муаммолардан биридир.\nНазаримизда, муаммони ҳал этишда Болалар спортини ривожлантириш жамғармаси туман ва вилоят бўлимлари раҳбарлари масъул эканликларини ёддан чиқарганга ўхшайди. Энг ачинарлиси, турли спорт тўгарагида қатнашаётган ёш спортчилар ва уларнинг устозлари вилоят ва республика миқиёсидаги мусобақаларга боришлари учун моддий томондан қийналаётганликларини таъкидладилар. Бу борада ҳам уларга кўмак берилиши лозим. Агар спорт мактабидаги мазкур ҳолат бартараф этилмас экан, туманда спортни янада ривожлантириш борасидаги ишлар талаб даражасида бўлмайди.\nЎзМТДП Олтинсой туман\nОлдинги Истакка яраша ҳаракат ҳам бўлсин\nКейинги Гижжа – хавфли хасталик


Ер юзининг сайқали. Бугун Самарқанд шаҳри куни - Халқ сўзи\n11:37 18 Октябр 2019 Жамият\nСоҳибқирон Амир Темур 1370 йилда Самарқандни ўз давлати пойтахти қилиб танлагач, бу ерда бир-биридан гўзал, бетакрор обидалар — кўркам жоме масжиди, Кўксарой, Бўстонсарой, Шоҳизинда каби иншоотларни бунёд эттирди ва атрофида 12 боғ-саройни яратди. Шу тариқа Самарқанд бетакрор шарқона қиёфаси, бой тарихи, ҳар қандай одамни ҳайратга соладиган ноёб обидалари билан сайёрамизнинг турли ўлкаларида афсонавий шаҳар сифатида шуҳрат қозонди. Шу боис бундан 23 йил муқаддам айнан соҳибқироннинг 660 йиллик юбилейида “18 октябрь — Самарқанд шаҳри куни” деб белгиланган эди.\nИстиқлол йилларида кентдаги тарихий иншоотлар реконструкция қилиниб, атрофи ободонлаштирилди, бир қанча боғлар ва фавворалар қурилди, йўлаклар кенгайтирилиб, сайёҳлар учун қулай шарт-шароит яратилди.\nБу хайрли ишлар бугун Президентимиз Шавкат Мирзиёев раҳнамолигида тизимли равишда давом эттирилмоқда.\nХусусан, Самарқанд туманидаги эшкак эшиш канали бўйида туристик марказ қурилиши бошланди. Мажмуа учун 360 гектар ер ажратилиб, унинг 80 гектарида анжуманлар маркази, 5, 4 ва 3 юлдузли меҳмонхоналар ва бошқа объектлар қурилиши мўлжалланган.\nДавлатимиз раҳбари вилоятга ташрифи чоғида Самарқанд халқаро аэропортини замон талабларига мос даражада реконс-трукция қилиш, хизмат кўрсатиш ва сервис соҳасини ривожлантириш, қолаверса, сайёҳлар оқимини кўпайтириш учун янги лойиҳаларни ишлаб чиқиш бўйича топшириқ берган эди. Шу асосда ишлаб чиқилган режага биноан, 2019-2020 йилларда янги терминал қурилади, учиш-қўниш йўлаги таъмирланиб, самолётлар тураргоҳи кенгайтирилади, радиолокация тизими такомиллаштирилади. Айни кунларда белгиланган ҳудудда самолётлар туриш ва ҳаракатланиш йўлаклари янгидан қурилмоқда.\nСамарқанд халқаро аэропортидаги барча лойиҳалар рўёбга чиққач, бу ерда соатига 600 хорижий ва маҳаллий меҳмонга хизмат кўрсатиш имконияти яратилади.\nПрезидентимиз вилоятга икки йил олдинги ташрифида Самарқанд шаҳри аҳолисининг уй-жойга бўлган талаби тобора ошиб бораётганидан келиб чиқиб, шаҳар четидан замонавий аҳоли тураржой масканлари барпо этиш зарурлигини таъкидлаган эди. Шу топшириқ асосида ўтган йили Самарқанд туманининг Қорасув массивидан 50 гектарга яқин ер ажратилиб, кўп қаватли уйлар қурилишига киришилди. 2018 йилнинг ўзида 1 344 хонадондан иборат 7 қаватли 32 та арзон уй барпо этилди. Ҳуқуқ-тартибот идоралари хизматчилари ва ёш оилалар учун 5 қаватли 12 та тураржой қурилиб, фойдаланишга топширилди. 4 та 12 қаватли, 5 та 14 қаватли, 9 та 16 қаватли уйлар қурилиши жадал олиб борилмоқда.\nГулобод кўчасининг ниҳоятда торлиги транспорт ва пиёдалар ҳаракати учун ноқулайлик туғдириб келаётган эди. Шу боис Г-34 ва Гулобод кўчаларининг кесишмасидан Самарқанд туманидаги Хўжа Аҳрор Валий мажмуасигача олиб борувчи кўчада 6 қаторли автомобиль йўли қуриш мўлжалланган бўлиб, айни пайтда 2,4 километрлик қисми тубдан реконструкция қилинди.\nРудакий ва Бўстонсарой кўчалари кесишмасида эса лойиҳа қиймати 67,7 миллиард сўм бўлган тоннель қурилиши давом эттириляпти. Йўлўтказгичнинг умумий узунлиги 534 метр ва тоннель қисми 93 метрга етади. Шу билан бирга, Бўстонсарой кўчаси бўйлаб кенглиги 6, баландлиги 3 метр бўлган пиёдалар ер ости ўтиш йўли ҳам қурилади. Рудакий кўчаси бўйлаб кетган трамвай йўли ҳам тоннель остидан ўтади.\nСамарқанд шаҳри куни байрамини кўтаринки руҳда ўтказиш, аҳолининг яхши дам олишини ташкил этиш мақсадида пухта ҳозирлик кўрилди. Масалан, 7 октябрдан бошлаб шаҳар марказидаги Алишер Навоий кўчасида вилоятда етиштирилаётган қишлоқ хўжалиги маҳсулотлари ва қайта ишланган истеъмол молларидан таркиб топган “Табиат саховати” ярмаркаси иш бошлади.\n— Сафаримиз ушбу ярмарка ҳамда Самарқанд кунига тўғри келгани яхши бўлди, — дейди испаниялик сайёҳ Софе -Монсерат. — Қуёшли табиатингиз саховати бўлган мева-чевалар бирам мазали. Айниқса, тарвуз ва қовуннинг шунча тури бор, деб хаёлимга келтирмаган эдим. Уларнинг таъми ниҳоятда ўзига хос, шираси кучли, тўйимли. Шаҳар кўркамлигига гап йўқ. Мозий ва бугун уйғун бўлган шаҳар. Бу ерда эканимиздан бахтиёрмиз.


Тошкентда муқаддам ёпилган бир қанча кўчалар очилмоқда » Ўзбекистон янгиликлари – Zamin.uz\nТошкентда муқаддам ёпилган бир қанча кўчалар очилмоқда\nПойтахтда муқаддам ёпилган бир қанча кўча қисмлари очилиши бўйича ишлар бошланди.\nТошкентда шанба куни Мустақиллик кўчасининг муқаддам ёпилган бир қанча участкаларини очишга тайёрлаш ишлари бошланди.\nМустақиллик шоҳ кўчасининг Абдулла Қодирий кўчаси билан кесишган қисми.\nҚурилиш техникалари ва ишчилар Мустақиллик ва Абдулла Қодирий кўчалари чорраҳасидаги йўл ўтказгич (Ҳамид Олимжон майдони) қаршисидаги қиялик йўлини тозаламоқда. Ўзбекистон пойтахти ҳокимияти вакиллари мазкур участка айнан қайси муддатда очилишини маълум қилгани йўқ, бироқ ишларни жадаллик билан олиб боришга ваъда бермоқда. Мазкур йўлнинг очилиши шоҳ кўчада Шаҳрисабз кўчасидан Олой бозорига томонга ҳаракатланувчи автотранспортлар оқимининг сезиларли даражада камайишига хизмат қилиши лозим.\nМустақиллик шоҳ кўчасининг Сайрам кўчаси 7-тор кўчаси билан кесишган қисми.\nЯқин кунларда ўтган йилнинг июль ойида ёпилган Сайрам кўчасининг 7-тор кўчаси билан кесишган қисми (Давлат статистика қўмитаси биноси яқини)нинг ҳам очилиши кутилмоқда. Бу эса шу атрофда яшовчи фуқароларнинг ишга ва уйга қатнашидаги масофани бир неча километрга қисқартиришга имкон туғдиради.\nБир вақтнинг ўзида Мустақиллик ва Оққўрғон кўчалари кесишмасидаги чорраҳанинг очилиши бўйича ҳам ишлар бошлаб юборилди. Ўтган йилнинг августида бу ерга қарама-қарши томонга ҳаракатланишни бутунлай чеклайдиган тўсиқлар ўрнатилган эди.\nҚурилиш ишларида иштирок этаётган турли хизматлар ишчилари турли йилларда ёпилган бошқа кўчаларнинг ҳам очилишини истисно этмади.\nТеглар: ўзида кўчада билан қиялик Ўзбекистон Сайрам\n18:05 Шавкат Мирзиёев Чилонзорда қурилаётган янги кўприкни кўргани борди\n22:10 Тошкентда янги йўлнинг бир қисми чўкди\n20:00 1 август куни транспорт ҳаракати чекланадиган кўчалар рўйхати эълон қилинди\n18:51 23-24 июнь кунлари Тошкентда қайси кўчалар ёпилиши эълон қилинди


Тарк қилинган суннатлар: таҳорат билан ухлаш\nBy Муҳаммад Ҳабибуллоҳ on 10/06/2015 МАҚОЛАЛАР ТАРК ҚИЛИНГАН СУННАТЛАР\nБаро ибн Озиб розияллоҳу анҳу айтадилар: “Расулуллоҳ соллаллоҳу алайҳи ва саллам: “Агар (ухлаш учун) тўшагинга ётсанг, намозга таҳорат қилгандек таҳорат қил. Сўнг ўнг тарафинга ёнбошлаб:\n“Аллоҳим, мен ўзимни Сенга таслим қилдим, юзимни Сенга қаратдим, ишимни Сенга топширдим ва (ишларимда) Сенга таяндим. Сендан қочиб-қутилиб бўлмайди. Балки Сендан қочган яна Ўзингнинг ҳузурингдан нажот ва бошпана топади. Аллоҳим, Сен нозил қилган китоб (Қуръон)га ва Сен юборган Набиййинга иймон келтирдим” – деб айт. Агар шу кеча вафот этсанг тавҳидда вафот этган бўласан. Бу сенинг (уйқудан олдин айтадиган) сўнг сўзинг бўлсин” – дедилар. Мен Расулуллоҳ соллаллоҳу алайҳи ва салламга бу дуони қайта айтиб бердим. “Сен нозил қилган китоб (Қуръон)га” – деган жойига келганимда: “юборган Расулингга” – дедим. Шунда Расулуллоҳ соллаллоҳу алайҳи ва саллам: “Йўқ, юборган Набийинга” – деб тўғрилаб қўйдилар” (Муттафақун алайҳ).\nУйқу ўлимнинг бир тури ҳисобланади. Чунки инсон ухлаганида ҳам, ўлганида ҳам руҳи танасидан ажралади. Бу ҳақда Аллоҳ таоло шундай деган: “Аллоҳ инсонлар ўлган вақтларида уларнинг руҳларини олади. Ўлмаганларининг (руҳларини) эса уйқуга кетганида олади ва ўлимга маҳкум деб билганларининг руҳларини (қайтармасдан) ушлаб қолади. Қолганларини эса маълум бир муддатгача (ажаллари етгунича) қўйиб юборади” (Зумар: 42). Шунинг учун биз ухлашдан олдин таҳорат олиб, ўлимга тайёр бўлиб ётишимиз керак. Қолаверса, таҳорат билан ухлаган кишининг туши аксар ҳолларда тўғри бўлади ва шайтонлар у билан ўйнаша олмайди.\nТаҳорат билан ухлашнинг фазилатларидан бири, у билан бирга бир фаришта ётиб, унга истиғфор айтади. Бу ҳақда Расулуллоҳ соллаллоҳу алайҳи ва саллам шундай деганлар: “Ким таҳорат билан ухласа, унинг кийимида у билан бирга бир фаришта тунайди. У ҳар уйғонганида фаришта: “Аллоҳим, фалончи бандангни ўзинг мағфират қилгин. Чунки у таҳорат билан ухлади” – дейди (Ҳасан лиғайриҳ).\nАзизлар, бу фазилатдан ўзимизни маҳрум қилмай, ҳар доим таҳорат билан ухлайлик. Қолаверса, бу ишимиз билан одамлар орасида “ўлиб” кетган бир суннатни қайта “тирилтирган” бўламиз.\nAvvalgi maqolaТалоқ қилишнинг ҳукми\nKeyingi maqola Идда ҳақида


Оғагелди Олланазаров. Шавкатни эслаб… - www.ziyouz.uz\nБош саҳифа Илм ва фанАдабиётОғагелди Олланазаров. Шавкатни эслаб…\nЧоп этилган 15.04.2014 МуаллифZiyouz.uz\nШавкат Раҳмон билан 1972 йилда танишганман. Бу вақтда иккаламиз ҳам Москвадаги Максим Горький номидаги Адабиёт институти тингловчилари эдик. Шавкат учинчи курсда, мен иккинчи курсда таҳсил олардик. Бир куни бизларга рус тилидан таълим бераётган муаллимамиз Лиза Александрова Москва атрофидаги Дмитров шаҳрига, поэзия мухлислари билан учрашувга олиб борди.\nЗал шеърият ихлосмандлари билан лиқ тўла. Учрашув биз ўйлагандан ҳам юқори савияда ўтди. Биринчи бўлиб эндигина биринчи курсда ўқиётган тожикистонлик шоира Зулфия Отауллаева сўзга чиқди.\nШавкат Раҳмонга навбат етганда у ўзига ярашиб турган мўйловини сийпаб, ўрнидан турди-да, сўзини поэзиядан бошлади. Ҳозирги замон шеъриятининг бир неча вакилларини эсга олиб, уларнинг ичида ўзига янада ёқаётгани Твардовский эканини алоҳида уқтириб ўтди. Кейин ўзбек тилида шеър ўқиди. Унинг овози мулойим, тингловчига хушкайфият бахш этадиган аллага ўхшаб кетарди. У рус тилига таржима қилинган ўз ижоди намуналарини оҳиста, сокин оҳангда ўқиди. Назаримда, унинг шеърларида мусиқий нолага монанд, ашула қилиб айтишга жуда қулай сатрлар силсиласи тизилгандай эди.\nЗалдагилар бизларни саволларга кўмиб ташлашди. Уйланганмисиз, бўйдоқмисиз, севган қизингиз борми, шуларга бағишланган шеърларингизни ўқиб беринг, деб илтимос қилувчилар ҳам кўп бўлди. Шавкат Раҳмон бир ёш рус қизининг «Сизга қандай қизлар ёқади?» деган сўроғига худди сир-асрори очилиб қоладигандай қизариб, ерга қараб туриб жавоб бергани ёдимда.\nУчрашувдан электричкада қайтар эканмиз, Шавкат менга қараб:\n— Қани, боя ўқиган «Туркманистон» ҳақидаги шеърингни туркман тилида ошиқмай, сўзларини дона-дона ўқиб бер-чи? — деб қолди.\nШеъримга эътибор берганини сезгач, унинг сўзларини аниқ-аниқ қилиб, она тилимда ўқиб бердим.\nТарих оталарнинг юрагин берди,\nСурат бўлиб кирди кўркинг кўзимга.\nЭнди мен ҳамиша сени кўрарман,\nҚарасам осмонга, Ойнинг юзига…\nСенинг қисматинг-ла қисматдош бўлдим,\nҚисматингдан эса бўлмасдир қочиб.\nШодлигу ғамларим барчаси — ўзинг,\nМен Сенга айландим қучоғим очиб.\nШавкат шеъримни тинглаб бўлгач, унинг рус тилидаги маъносидан жозибали эканини таъкидлади. Сўнгра сўзини давом эттириб:\n— Шеъринг русчада яхши жарангламади. Ҳар бир шоир Расул Ҳамзатов сингари ўзига муносиб таржимон излаши керак экан, — деб қўшиб қўйди.\nМенинг Шавкат Раҳмон билан танишувим ана шундай юз берган. Шундан кейин икки йил Шавкат билан девор-дармиён қўшни бўлиб яшадик. Ҳар куни бир неча бор кўзимиз кўзимизга тушарди.\nАна шундай тотли талабалик йилларимизнинг таътилида Шавкат уйга кетиб, у ердан нозик-ниҳол, хушрўй, Манзура исмли чиройли келинчак билан қайтиб келди. Келинчак келгач, Шавкат ва унинг курсдоши — арман йигит Ваганнинг доим бетартиб, ивирсиб ётган хонаси саранжом-саришта бўлди-қолди. Ваган курсдош дўстлариникида ётиб юрди. Кейинчалик у шаҳардан ўзига мос жой топиб, ётоқхонадан бутунлай кўчиб кетди. Шавкат аввалдан ҳам одамгарчилиги намуна бўладиган йигитлардан эди. Келин келгач, унинг бу ижобий хусусиятлари янада ортди.\nСтипендия олган кунларим, албатта, суюкли таомим бўлган балиқ емасдан туролмасдим. Бир сафар балиқ сотиб олиш учун дўконга кирдим. 9 рублга бир кило балиқ олдим. Пештахтани кўздан кечирар эканман, қора увилдириққа кўзим тушди. Тагидаги 40 рақамини ўқий олдим, холос. Бир қараганда ғалатироқ таъмга эга бўлган увилдириқни армия сафида тановвул қилганим эсимда. Камина 40 рақамини қирқ тийин деб ўйлаб, ундан ярим кило беришини сотувчидан сўрадим. Сотувчи ярим кило увилдириқни тарозида тортиб, махсус идишга солиб менга узатди ва 29 рубл тўлашимни айтганда, дамим ичимга тушиб кетди. Харидни олиб тўғри ётоқхонага келдим. Увилдириқни стол устига қўйиб, унга тикилдим. Келгуси стипендиягача бир ой муддат бор. Бир ойни бир кило балиқ ва ярим кило увилдириқ билан ўтказаманми ёки бошқача йўл борми? — деб ўйлана бошладим. Кейин ошхонада ўзлари учун овқат пиширадиган талабаларни хонамга чақириб, бир меҳмон қилай, кейин ниятимни айтарман, деган ўй билан курсдошларни хонага тўпладим. Уларнинг ичида Шавкат ҳам бор эди. У столнинг устида оппоқ буханка нон билан турган увилдириққа диққат билан тикилди. Бошқа дўстларимиздай ноннинг устига увилдириқ суриб, мазза қилиб ейишга шошилмади. Менга кескин назар ташлади-да:\n— Бу тантиликнинг тагида бир мақсад борга ўхшайди. Бўлмаса, сен туркман, бизларга увилдириқ тугул оддий балиқни ҳам раво кўрмасдинг. Ҳой, емоқнинг қусмоғи бор! Шошманглар, — деди.\nУвилдириқни паққос тушираётганлар бир дам жим қолишди. Ҳамма саволомуз менга тикилди. Мен ўзимнинг ғалати харидимни, янаги стипендиягача шу увилдириқни еганлар навбат билан мени боқиб туришларини айтдим. Хонамга йиғилган дўстларим баралла кулиб юборишди. Шавкат Раҳмоннинг топқирлигига қойил қолишди.\nИнститутнинг биз яшаётган умумий ётоқхонаси адабиёт дунёсининг ўзига хос шохобчаси эди. Ўқув жараёнида эшитилган маърузалар, ўтказилган ижодий семинарларнинг барчаси ушбу масканда баҳсли кўринишларда ўзининг давомини топарди. Москва марказидаги Герценнинг уйида жойлашган Адабиёт институти келгуси адабиёт учун талантли қалдирғочларни тарбиялаб вояга етказиб берадиган ўзига хос орол эди.\nДунёнинг турли бурчакларида ушбу масканга келган билимдон, зеҳнли ёшлар Адабиёт институтининг бетакрор раҳбари Владимир Фёдорович Риминовнинг ажойиб ташкилотчилигида Л.Ошанин, Е.Долматовский, Ю.Трифонов, М.Розов, Е.Евтушенко, А.Вознесенский каби кўплаб устоз ижодкорларнинг семинарларида сабоқ олиб, адабиёт оламида тобланадилар. Жумладан, Шавкат Раҳмон иккаламиз ҳам ана шу адабиёт оламининг интилувчан тингловчилари эдик, десам муболаға бўлмас.\nШавкат Раҳмон ўқимишли, билимдон ва ўта китобхон йигит эди. Унинг қўлида ҳар куни машҳур инсонларнинг янги-янги китобларини кўрганим эсимда. Баъзан мен унга ҳазиллашиб:\n— Шавкат, сен ижодкор бўлмоқчимисан ёки китобхон, — дердим. Ўша вақтда ўзига ярашган жилмайиш билан қиқирлаб куларди-да, «Бу ерда бошқа жойларда топиб бўлмайдиган қизиқарли китоблар бор. Москвада эканимиз-да, уларни иложи борича кўпроқ мутолаа қилишимиз лозим. Сен ҳам кўпроқ китоб ўқишга вақт ажрат, ёзадиганингни юртингда ҳам ёзаверасан!», деб маслаҳат берганди. У узоқни кўрган экан. Москвадан келгач, унинг айтган фикрларининг нақадар тўғри эканлигига амин бўлганман. Ҳа, у доимо келажак ҳақида фикр юрита олганлиги билан бизлардан ажралиб турарди.\nБаъзан изимиздан она тилларимизда чоп этилган газета-журналлар келарди. Биз уларни алмаштириб ўқирдик. Ўша пайтлардаги болаларга атаб ёзган шеърларим Туркманистондаги газета-журналларда пайдар-пай чоп этиларди. Шавкат Раҳмон менинг «Қария» номли ҳикоя ёзганимни, уни сўзма-сўз таржимада ўқиган устозлар «Литературная Россия» газетасига тавсия қилишганини эшитиб, қутлаш учун хонамга кирди. Ҳикоянинг таржимасини ўқишга беришимни сўради. Уни ўқиб кўргач, «анча пухта асар ёзибсан. Шундай ҳикояларингнинг изи узилмасин», деб тилак билдирди.\nШавкат Раҳмон ўта зеҳнли ижодкор бўлганлиги сабабли, иқтидор билан ёзилган асарларга ҳурмат билан қарарди. Дўсту биродарларининг муваффақиятларидан доимо хурсанд бўлиб юрарди.\n1980 йилнинг март ойида ҳар йили иттифоқдош жумҳуриятларнинг бирида бўлиб ўтаётган болалар ва ўсмирлар китобларининг ҳафталик анжумани Қирғизистонда ўтди. Анжуманнинг тантанали очилиши ўтгач, бизнинг гуруҳимиз Анатолий Алексиннинг раҳбарлигида Ўш вилоятига жўнадик.\nГуруҳимиз Валентин Берестев, Яков Аким, Николай Кулишов, Пўлат Мўмин каби ўнга яқин шоир ва ёзувчилардан иборат эдик. Ўшга боргач, бизга бир неча шоир-ёзувчилар қўшилди. Улардан бири Турсунбой Адашбоев бўлиб, у ўта зийрак, ҳазилкаш йигит экан. У билан танишар эканман, Турсунбой Адашбоевнинг уста таржимон, болаларнинг яхши шоири эканлигига амин бўлдим. Меҳмонхонада устоз Пўлат Мўмин билан бир хонага жойлашдим. Турсунбой Адашбоев эрта билан бизнинг ҳузуримизга келди. Уччаламизнинг ижод ҳақидаги фикримиз, баҳс-мунозараларимиз жуда самимий давом этди. Суҳбат асносида Турсунбой Адашбоев Шавкат Раҳмон ҳақида тўкис ахборот берди. Шу суҳбатдан сўнг Шавкатнинг асли ўшлик эканлигини билиб олдим. Гап орасида Турсунбой ака:\n— Шавкат шу ерда эди. Яқинда отасининг қирқ кунлик маросимини ўтказиб кетди, — деди.\nБиз Шавкат Раҳмоннинг хонадонига бориб, отасининг руҳини хотирлаб тиловат қилдик. Унинг онаси ва яқинларига таъзия билдириб, кўнгилларини кўтардик…\nЎшандан бир йил ўтгач, мен Шавкат билан Тошкентда, «Адабиёт — халқлар дўстлиги» мавзусидаги анжуманга келганимда учрашдим. Унинг дўстлари, ҳамкасблари билан суҳбатлашганимда, Шавкат Раҳмоннинг етук ижодкор бўлиб шаклланганлигини таъкидлашди. Курсдошим, қадрдон иним бўлган Шавкат Раҳмоннинг обрў-эътибор билан ишлаб юрганини эшитиб роса қувондим.\nЁзувчилар уюшмаси ташаббуси билан Тошкентда ўтаётган ушбу анжумандан вақт топдимда Шавкат ишлаётган Ғафур Ғулом номидаги нашриётга бориб, у билан анча гурунглашиб, курсдошларни хотирладик.\nШавкатнинг Тошкентдаги ўша хонаси, дўстларининг баҳсу мунозаралари, хона соҳибининг меҳрли қиёфаси ҳозир ҳам кўз ўнгимда гавдаланади.\n…2007 йилнинг октябр ойида Ашхабод шаҳрида «Олтин асрнинг олтин нашр маҳсулотлари» мавзусида II Халқаро кўргазма бўлиб ўтди. Ушбу кўргазмада Ўзбекистондан келган биродарлар билан танишдим. Меҳмонлар орасида Турсунбой Адашбоевни яхши билган, туркман тилида ҳам дуруст сўзлайдиган Машарип Сапаров деган «Шарқ» нашриётининг ходими билан суҳбатлашиб қолдим. Сўз орасида дўстим Шавкат Раҳмоннинг фоний дунёдан боқий дунёга рихлат қилганлигини эшитиб изтироб чекдим.\n— У заминга қўйиладиган йигитмиди? Эй, ёлғончи фалак! Бунча бераҳмсан! — деб ёмон хабарнинг осон ёлғон бўлмаслигини билсам-да, ўкириб юборганимни ўзим ҳам сезмай қолибман.\nҚадрдон дўстим Шавкат Раҳмоннинг вафот этганига ҳамон ишонмайман. У ҳақда ўйласам, охирги вақт кўрган жойим — унинг хизмат хонаси, қўлида қалам ушлаган ҳолдаги қиёфаси кўз олдимда намоён бўлаверади…\n← Аввалги Аввалги Умарали Норматов. Янги аср одамлари\nКейинги → Кейинги: Муҳаммад Шариф. Сафар дафтаридан ҳангомалар


Ёш олим муваффақияти\nВиртуал қабулхона Боғланиш 14 Февраль 2017\tЁш олим муваффақияти\nЎзбекистонлик иқтисодчи олим Рауф Салаходжаев сайёрамиздаги энг кучли ёш иқтисодчилар юзталигидан жой олди.\nЎзбекистон — илмий салоҳияти юксак мамлакат. Зеро, кейинги йилларда ижтимоий-иқтисодий соҳаларни ривожлантиришга хизмат қиладиган юксак самарали ихтиролар, инновацион ишланмалар яратилиб, амалиётга изчил татбиқ этилаяпти. Бу эса ҳақли равишда халқаро миқёсда муносиб эътирофини топмоқда. 2017 йил февраль ойида RePEc (Research Papers in Economics — Иқтисодиёт фанлари бўйича илмий мақолалар) ташкилоти томонидан тузилган рейтингда ҳамюртимиз 32-ўриндан жой олгани бунинг яққол тасдиғидир. Айтиш жоизки, мазкур лойиҳа Сент-Луис Федерал захира банкининг тадқиқот бўлими томонидан мувофиқлаштириб борилади. Бу гал унда дунё бўйича қарийб 50 минг нафар иқтисодчининг фаолияти атрофлича ўрганилди. Ҳамдўстлик давлатлари орасидаги ягона вакил — Рауф Салаходжаев рўйхатнинг биринчи элликталигига кирди.\nҚувонарлиси, ҳамюртимиз ушбу натижа билан Англия банки, Гарвард университети, Стэнфорд университети, Париж иқтисод мактаби ва бошқа нуфузли муассасалар номзодларини ортда қолдирди. Ҳали 30 ёшга ҳам тўлмаган олим 2012 йилда АҚШ “Fulbright”нинг дастури стипендианти бўлиб, Нью-Йорк давлат университетининг иқтисодиёт магистри даражасини олган. У 2013 йилдан буён Тошкент Халқаро Вестминстер университетида ёшларга иқтисодиётдан сабоқ беради. Айни чоғда Ўзбекистон Республикаси Вазирлар Маҳкамаси ҳузуридаги Прогнозлаштириш ва макроиқтисодий тадқиқотлар институти -катта илмий ходими сифатида самарали илмий изланишлар олиб бораяпти. Назокатхон ҚАЮМОВА.\tМазкур рукиндаги бошқа мақолалар:\n« Таълим-тарбия жараёнига илғор тажрибалар жорий этилади\tТаълим-тарбия соҳасига янгича ёндашув — барқарор тараққиёт гарови »


3 август куни ҳаво ҳарорати 41 даражагача кўтарилади 17-09-2021, 17:34 | Zamin.uz\n14:14 / 02.08.2021\nТошкент шаҳрида ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 23-25 даража, кундузи 37-39 даража иссиқ бўлади.\nҚорақалпоғистон Республикаси ва Хоразм вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с кучайиши мумкин. Ҳарорат кечаси 24-29 даража, кундузи 36-41 даража иссиқ бўлади.\nБухоро ва Навоий вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с кучайиши мумкин. Ҳарорат кечаси 23-28 даража, кундузи 36-41 даража иссиқ бўлади.\nТошкент, Самарқанд, Жиззах ва Сирдарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с кучайиши мумкин. Ҳарорат кечаси 20-25 даража, кундузи 35-40 даража иссиқ бўлади.\nҚашқадарё ва Сурхондарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с кучайиши мумкин. Ҳарорат кечаси 23-28 даража, кундузи 36-41 даража иссиқ бўлади.\nАндижон, Наманган ва Фарғона вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с кучайиши мумкин. Ҳарорат кечаси 20-25 даража, кундузи 33-38 даража иссиқ бўлади.\nРеспубликанинг тоғли ҳудудларида ҳаво бироз булутли бўлади, баъзи жойларда ўзгариб туради, қисқа муддатли ёмғир ёғиши, момақалдироқ бўлиши мумкин. Шамол шарқдан 7-12 м/с тезликда эсади, баъзи жойларда 15-20 м/с кучайиши мумкин. Ҳарорат кечаси 14-19 даража, кундузи 27-32 даража иссиқ бўлади. “Замин” янгиликларини “Facebook”да кузатиб боринг\nЖо Байден бадавлат америкаликларни солиқларни ҳалол тўлашга чақирди\n17-09-2021, 16:53, Дунё\nМоуриньо қўл остида ўйнаш мен учун шараф!\n17-09-2021, 19:05, Спорт\nОсиё чемпионлар лигаси чорак финалига қуръа ташланди\n17-09-2021, 19:26, Спорт\nИммунитетни мустаҳкамлашга ёрдам берадиган кундалик одатлар\n17-09-2021, 17:34, Ҳаёт тарзи\nЯнгиликлар » Ўзбекистон » 3 август куни ҳаво ҳарорати 41 даражагача кўтарилади\nТолиблар ҳукмронлигидаги бир ой: Афғонистондан лавҳалар\n“Манчестер Юнайтед”да катта тозалаш. Сульшер 7 футболчидан воз кечишга тайёр!\nБугун, 15:54, Спорт\n"Верона" - "Рома" учрашувида Элдор Шомуродовнинг ўйини қандай баҳоланди?\nБугун, 15:30, Спорт\nБугун, 15:00, Ўзбекистон\nБугун, 14:35, Дунё\nРоссиядаги университетда отишма бўлди\nКикбоксинг бўйича Жаҳон кубогида Ўзбекистон терма жамоаси 21 та медални қўлга киритди!\nБугун, 14:21, Спорт\nЖума намозлари адо этилишига оид чеклов бекор қилинди\nБугун, 14:15, Жамият\nФутбол ўйинларида томошабинлар ташрифига рухсат берилди\nБугун, 14:12, Спорт\nПокистон «Толибон» билан музокаралар бошлади. Гап нима ҳақида?\nСуперлига. "Андижон" ўзининг уйида "Пахтакор"ни "уриппўйди"\nКеча, 18:38, Спорт\nАПЛ. Драматик баҳсда "Манчестер Юнайтед" ғалаба қозонди\nКеча, 20:09, Спорт\n20 сентябрь куни Ўзбекистонда ҳаво булутли бўлиши кутилмоқда\nЎзбекистонда келаси ҳафта бошидан салқин тушиши кутилмоқда


Ойимларнинг гапига яхши тушунмадим. Эрталаб мактабга, тўғрироғи, залда осилган ҳурмат тахтасига қараб чопдим. Надоматлар бўлсинким, рўйхатда менинг номим йўқ эди! Кўзларимга ишонмай рўйхатга бир неча марта кўз югуртириб чиқдим: йўқ, на номим, на суратим бор! Душманнинг ёвуз кирдикорини фош этган ҳамма ҳушёр пионерларнинг сурати ҳурмат тахтасига осилган-у, битта менинг суратим йўқ! Афтидан, кимдир ҳушёрлик қилиб халқ душмани фарзандининг суратини ҳурмат тахтасига осиш мумкин эмаслигини айтиб, мендан ҳам ҳушёрроқ бўлган!\nМана, бу воқеаларнинг содир бўлганига ярим асрдан кўпроқ вақт ўтди. Шахсга сиғиниш даврининг не-не жиноятлари фош этилди. Бу жиноятлар қандай даҳшатли бўлмасин, назаримда, уларнинг энг ёмони — катталар етмагандек, мендай гўдакларни ҳам ҳамма нарсага шубҳа билан қараш, ҳаммаёқ-дан ёвуз кирдикорлар қидиришга қаратилган уринишлар деб биламан.\nНиҳоят, дадамлар билан видолашадиган кун ҳам келди видолашишга уч кишига рухсат беришганди: ойимлар, катта опамлар ва менга! Шу боисдан бўлса керак, қариндош-уруғлардан ҳеч ким, на дадамларнинг укалари, на ёр-дўстлари — ҳеч ким келмади.\nЭрталаб тўрва-халталарни кўтариб қамоқхонага қараб йўл рлдик. Бу сафар бизни кўп куттиришмади. Белига чойнакдай тўппонча тақиб олган ҳарбий бизни узун, тор, нимқоронғи йўлакдан ичкарига бошлади. Йўлакнинг ярмига борганда ўнг қўлдаги эшикни очиб, бизга йўл берди. Чоғроққина тўртбурчак хонанинг тўридаги стол олдида гимнастёрка кийган, сочлари оппоқ бир одам алланималарни ёзиб ўтирарди.\nДадамлар бурчакда курсида ўтирган эканлар (мен аввал у кишини танимай қолибман!) биз киришимиз билан дик этиб ўрнидан турдилар. Азалдан барваста, тўладан келган, новча одам бир-икки ой ичида чўпдай озиб, лунжлари ичига ботган, кўзлари киртайиб, қийғир бурни сўррайиб қолганди.\nЯна қамалган кечасидагидек йиғи-сиғи бошланди. Ойимлар-ку, юзини рўмрлига яшириб, жимгина титраб йиғлар, лекин опамлар... дадамларнинг бўйниларига осилиб олган опамларнинг фарёди тор хонани зир титратарди.\nКейинчалик марҳум ойимлар кўп айтгувчи эдилар:\nБу сафар чорак соат давом этган видолашув давомида дадамлар бирор марта Сталиннинг номини тилга олмадилар, қамалган кунларидагидек: «Мен партия олдида гуноҳкор эмасман! Ўртоқ Сталин барҳаёт экан, мени оёқости қилиб қўймайди!», демадилар. Билъакс, бир неча марта кўзларига ёш олиб:\n— Ҳой, Ёқубов! — дерди қоғоздан бош кўтармай.\n— Сенга нима бўлди? Ёш боламисан, Ёқубов?\n— Болаларингга ярат, Гулшан! —деб ёлворар эдилар. Лекин ойим кўнмай, ахийри пулни олишга мажбур қилдилар.\nОйимлар келтирган пул бор-йўғи эллик сўм бўлиб, ўнта беш сўмликдан иборат эди. Дадамлар пулни қийнала-қийнала оларканлар, беш сўмликлардан бирини менга узатдилар, Ойимлар пулни мендан олиб, дадамларга қайтариб бермоқми бўлгандилар, дадамлар кўнмадилар, кафтларини бошимга қўйиб:\n— Сен энди бу уйдаги энг катта эркаксан, болам, — дедилар ва яна кўзига ёш олдилар.—Ойингга ёрдамлашиб, укаларингга қараб тургин, болам!\nДадамлар шундай деб беш сўмликни чўнтагимга солдилар. —- Умримда бир марта сенга музқаймоқ олиб бермоқчи бўлган эдим, бу ҳам насиб этмади. Бу пулга дафтар-китоб ол! Қолганига музқаймоқ олиб е, ўғлим!..\nБоядан бери ойим ва опамларга қўшилиб йиғлашни ўзимга эп кўрмай серрайиб турган бола, тўсатдан, худди дадамларни олиб чиқиб кетаётган пайтларидагидек юрагимда нимадир дарз кетгандай туюлдию НКВД ходимининг мақтовлари ҳам, аксилинқилобчилар кирдикорларини фош этган ҳушёр пионер эканлигим ҳам — бари ёдимдан чиқиб, «Дадажон!», деганча отамнинг тиззасини қучоқлаб олдим.\nБу машъум воқеалардан кейин кўп йиллар ўтди, кўп сувлар оқиб кетди. 1955 йили Хрушчёвнинг бутун дунёни ларзага солган машҳур нутқидан кейин оиламиз, шахсга сиғиниш зулмидан жабр чеккан миллион-миллион оилалар каби дадамларнинг тақдирини, ўлик ё тирик эканини (унгача ёзган ўнлар-ча хатларимизнинг биттасига ҳам жавоб ололмагандик) сўраб, юқори ташкилотларга мурожаат қилдик.\nМактубларнинг биттасини Қозоғистон Компартияси Марказий Қўмитасига, иккинчисини СССР Давлат хавфсизлиги қўмитасига йўлладик. Тахминан тўрт-беш ойдан кейин бирин-кетин иккита жавоб келди. Жавобларнинг биринчиси Қозоғистон Марказий Қўмитасидан бўлиб, унда дадамларнинг партиявий иши кўриб чиқилгани, у киши Сталин шахсига сиғиниш қурбони бўлганлиги эътироф этилган ва 1918 йилдан эътиборан партия аъзоси сифатида тиклангани хабар қилинган эди,\nИккинчи жавоб Москвадан, Давлат хавфсизлиги қўмитасидан бўлиб, унда айтилишича, дадамлар Узоқ Шарқдаги қайси бир ўрмон хўжалигида дарахт кесувчи бўлиб ишлаган, 1943 йил қиш ойларида (вақти аниқ айтилмаган) дарахт кесаётган пайтида йиқилиб вафот этган.\nБиринчи жавобдан фарқли ўлароқ, бу хатда шундай илова ҳам бор эди. Агар волидамиз (мен ёзган хат, табиий, ойимлар номидан битилган эди) пенсия ёшида бўлсалар, у кишига давлат тегишли миқдорда нафақа тўлайди. Агар ойимларнинг турар жойи бўлмаса, у киши қўмитадан келган ушбу жавоб асосида шаҳар советига мурожаат қилиб, навбатсиз уй оладилар...\nҲар иккала хат ҳам ҳақиқатни қарор топтириш, адолатни тиклашга қаратилган эди. Аммо мен негадир, эҳтимол, Узоқ Шарқда олти йил оддий солдат бўлиб, бутун қийинчиликяарни бошимдан ўтказганим учундир, ногаҳон ўзим кўрган бепоён совуқ ўрмон, қор тагида эгилиб турган дарахтлар, қиш кўз олдимга келди. Бир зум нигоҳим олдига бу қоронғи ўрмонда беҳол имиллаб дарахт кесаётган дадамлар келди, келди-ю, алам, изтироб, меҳр-шафқат ва хўрлик туйғулари тошқиндай гувиллаб вужудимни қақшатиб юборди.


Ёзувимиз ҳам, онгимиз ҳам, ўзимиз ҳам янгиланамиз\nПарламент Мажлисида лотин графикасига кўчиш масаласи кўрилгандан сўнг унинг теварагидаги жамоатчиликни қизиқтирган кўплаб саволларга аниқ жавоблар топилди. Энди лотин графикасига ўтишнинг мамлакатимиз учун аҳамияти, унинг йўналишлари ва босқичлари, лотин имлоси асосидаги қозоқ тили алифбосининг тузилмаси каби қатор саволларга аниқ жавоблар бор. Шу билан бирга лотин графикасига кўчиш масаласини ҳаётга татбиқ этиш борасида қўйиладиган янги саволлар ҳам оз эмас.\nЛотин графикасига ўтиш – мажмуавий масала. Сиёсатшунослар, IТ-технология бўйича мутахассислар, тилшунос-олимлар, тарихчилар, руҳшунослар, педагоглар, жамиятшунослар ушбу масалага ўзларининг услуб ва услубиятлари нуқтаи назаридан келиб чиқиб қарайдилар. Таъкидлаб айтганда, лотин алифбосига ўтишда ҳар бир соҳа мутахассисларининг ўзи тадқиқ қиладиган фанга асосланган ҳолда илмий ва амалий масалаларни ҳал этишларига тўғри келади. Илмий асос лотин алифбосига ўтишнинг бош шартларидан бири ҳисобланади. Лотин алифбосига ўтишдаги масалаларга тегишли саволларни тўғри қўйиш, уларга фақат исботли жавоблар беришга интилишимиз керак. Фақат ўйлаганимизга таяниб, хорижнинг илғор намуналарига ружу қўйиб, қарорлар қабул қилинишига йўл қўймаслигимиз лозим.\nМамлакатимиз ўтмишида алифбони ўзгартиришнинг қизиқарли тарихи бор. Араб алифбоси, кейинчалик лотин графикаси, кирилл алифбосига ўтиш – сўнгги юз йилда биз тўртинчи марта алифбони ўзгартирмоқдамиз. Тарихчиларимиз худди ана шу тўрт ўтиш босқичидаги тил масаласи ҳақида бошқа соҳа ходимларига асосли далиллар ва маълумотлар берсалар, фойдадан холи бўлмасди. Ҳозирги ҳақиқат мутлақо бошқа. Биз 1926 йилги араб алифбосидан лотин ёзувига кўчиш давридаги Қозоғистон эмасмиз. Биз жаҳон тан олган, ривожланган 30 мамлакат қаторидан муносиб ўрин олишга интилаётган давлатмиз. Ёшларимиз инглиз тили ва илғор ахборот технологияларини ўзлаштирмоқда.\nБинобарин, бир имлодан бошқасига ўтишнинг айнан мамлакатимизда ўтган тарихига бир назар ташласак, ортиқчалик қилмас. Балким ўтиш даврининг баъзи бир масалаларини ечишда фойдаси тегармиди?! Ўтган авлодлар йўл қўйган айрим хатолар такрорланишининг олдини олармиди?!\nЛотин имлосига кўчишнинг ташқи алоқаларимизга таъсири масаласини ҳам ўйлаб қўйсак бўлар эди. Янги алифбога кўчгандан сўнг туркийзабон мамлакатлар билан иқтисодий-маданий алоқаларимиз жадал ривожланишига шубҳа йўқ. Айни пайтда, россиялик, ҳатто ўзимиздаги баъзи бир шахслар лотин алифбосига ўтиш бизни рус тилидан узоқлаштириши, ёки қўшнимиз билан муносабатларимизда айрим муаммолар туғилишини ҳам айтишмоқда. Лотин алифбосига кўчишга ижобий муносабатдан келиб чиққан ҳолда уларни ҳам элакдан ўтказсак, нафи тегар эди.\nЛотин графикасига ўтиш лотин алифбоси асосидаги янги қозоқ алфавитини тайёрлаш ҳамда жорий этиш билан қатор бажарилади. Бизда кўп янгиликлар “оммавий ижтимоий тажриба” йўли билан амалга оширилади. Яъни баъзан бутун жамиятга, унинг аксарият қисмига тааллуқли янгилик оммавий тажрибага киритилади. Илмий нуқтаи назардан қараганда, бунда арзимас хатолар ҳам кенг кўламдаги хатоликларга айланиб кетиш хавфи бор. Аспирантлик пайтимда 30 бетли услубий йўриқномани нашрдан чиқаришга топширган вақтимда институт босмахонасининг муҳарррири машинкада терилган матндаги бир жойда вергул тушиб қолганини пайқаб, менга уни тузатмай нашрга юбормаслигини айтди. Унинг: “Бир варақдаги битта хато эртага 1000 нусха китобчада 1000та хатога айланади. Сен мингта хатога йўл қўйсанг, биладиган ўқувчи уни тузатиб ўқир, билмайдиган китобхонни эса хатога тортасан”, дегани ёдимдан чиқмайди.\nЛотин имлосига кўчиш босқичма-босқич ўтади. Тезкор вақт кутиб турмайди. Аммо назария (ғоя)лар билан бир қаторда унга ёндош бораётган тажриба, яъни лотин алифбосини тайёрлаш ҳамда уни жорий этиш лойиҳалари ва уни амалга ошириш жараёни кетаётган бир пайтда хатоликлар таваккалининг кучайиб кетишига эътибор қаратишимиз керак. Одатда, янгиликлар кичик гуруҳларда синовдан ўтади, махсус усуллар ёрдамида текширилиб, миқдор ва сифат жиҳатидан баҳоланади. Бироқ фан бунинг ўзи билан чекланиб қолмайди, яъни синов натжаларининг тўғрилигига ишонмайди. Янгиликни жорий этишнинг натижалари бошқа пайтларда, бироз вақт ўтгандан сўнг ҳам текширилиб, унинг афзаллиги, ривожлантирувчи кучи қанчалик сақланганлиги аниқланади. Шунинг учун ҳам янги намунадаги лотин алифбоси илмий жиҳатдан синаб кўрилса, ортиқчалик қилмайди.\nПедагог сифатида мени қозоқ тилининг лотин алифбосига ўтишидаги педагогика масалалари қизиқтиради. Мактаб остонасини эндигина ҳатлаган болалар учун янги алифбо бошдан янги, ўзгача бўлиши сўзсиз. Ўсмирлар ва балоғатга тўлмаганлар лотин графикасини ўқиб ўрганади. Ахборот ва интернет асрининг авлодлари учун ҳам лотин графикаси деярли қийинчилик туғдирмайди. Улар шундоқ ҳам кун, соат сайин лотин алифбосидан фойдаланади. Фақат лотин графикасидаги қозоқ тилини ўрганишда баъзи бир ҳарф танишга оид қийинчиликларни енгишга тўғри келади. Бироқ муаллимлар билан катта авлод вакилларига ушбу жараён бироз психологик масалаларни туғдириши мумкин. Улар иккинчи алифбони ўзлаштиргани билан қаторасига икки ёзувдан фойдаланишади.\nУмуман олганда, қозоқ тилининг лотин графикасига кўчиши давлат тарихида ўзгача давр. Бу 7 ёшдан 70 ёшгача одамларга тегишли, ҳаммасининг онгига, тафаккурига, билим эгаллашига, ривожланишига таъсир этадиган жараён. Лотин графикасига кўчиш халқнинг тафаккурини уйғотади. Лотин графикасига ўтиш жамиятнинг маънавий янгиланишига ҳамоҳанг ижтимоий воқеа. Ёзувимиз ҳам, онгимиз ҳам, ўзимиз ҳам ўзгарамиз, маънавий жиҳатдан янгиланамиз. Ўзгариб, ривожланиб, барчамиз яхлит миллат бўлиб, Қозоғистоннинг келажагини барпо этамиз. Вақт бизни танлади. Демак, лотин графикасига ўтишга бор куч-ғайратимизни сафарбар этайлик, азизлар!\nНеъматжон АЛМЕТОВ, М. Ауезов номидаги Жанубий Қозоғистон давлат университетининг профессори, педагогика фанлари доктори, 2017-09-22, 20:09 192


Аросатда қолган одамлар » Sensorika - Интернет центр города Навои, Узбекистан – sensorika.uz\nSensorika » Новости Навои » Аросатда қолган одамлар\n27-02-2019, 12:37 - Manager - Новости Навои\nЗафаробод қўрғони анча йиллардан буён Бухоро вилояти Ғиждувон тумани ҳудудига қарарди. Зафарободликлар туманга бориш учун Навоий вилоятининг Конимех туманидан ўтиб, марказга йўл олишарди. Ҳатто, бир энлик ҳужжат учун ҳам одамлар бир туман ошиб, Ғиждувонга боришарди. Эндиликда бундай оворагарчиликларга барҳам берилди. Сенатнинг 2018 йил 28 сентябрдаги СҚ-338-111 қарори билан Конимех тумани марказидан 35 километр узоқликда жойлашган Зафаробод қўрғончаси энди Навоий вилояти ҳудудига қарайди.\n- Қўрғон аҳолиси анча йиллардан буён қийналарди, иккиҳокимиятчиликдан. “Зафаробод” ва “Кўкча” маҳаллаларидаги аксарият одамлар Навоий тоғ-металлургия комбинатида ишларди, аммо яшаш ҳудуди чегараси Бухорога тегишли эди. Худди шу ҳолат сабаб қатор муаммолар ечилмасдан келинарди. Айниқса, уй-жой мумамолари учун одамлар аросатда қолганди, - дейди “Кўкча” МФЙ раиси Адолат Муродова.\n- Масалан, шу икки маҳаллада қанчадан-қанча ноқонуний қурилган уйлар мавжуд, - дейди фуқаролар Равшан Нашванов, Гулшода Қудратовалар,- шукрки, давлат хизматлари маркази ходимлари ўйимизга келиб, мурожаатимизни қабул қилишди. Бўларкан-ку.\n- Биз бунақа махсус автобусларда қўрғоннинг ўзига келиб аҳолига хизмат кўрсатилади, деб ўйламагандик, - дейди фарзандини мактабгача таълим муассасасига навбатга қўйган Нилуфар Остонова. Бизда боғча битта бўлгани учун фақат таниш-билишчилик орқасидан казо-казоларгина фарзандини жойлаштира олган. Ҳайрият, мана ҳеч кимга ялинмасдан шундоққина навбатга туриб, боламиз учун боғчага йўлланма олишнинг имкони бўлди. Ҳамма хизмат ичида - нотариус, фҳдё, кадастр, барча давлат хизматларига тўловиниям шу ернинг ўзида қиласиз. Бу яқин кунларда халқ учун бунчалик қайғуришганини кўрмагандик.\n- Яшириб нима қилдик, мен тадбиркорман, йиллар давомида шу бозорда савдо қилдим. Аммо, фаолиятимни қонуний расмийлаштира олмасдим. Авваллари бир нечта идорадан бир дунё қоғоз йиғиш ва яна камида 2-3 ой вақт сарфлашим кераклигини билардим. Энди, бошқача, давлат идоралари вакиллари ўзлари келиб муаммоларимизга ечим топмоқдалар. Ҳатто, туманга ҳам бормадим. Мана, Конимех туман давлат хизматлари маркази ходимлари қўрғонни ўзига келиб, мурожаатимни ярим соат ичида ҳаллаб беришди. Энди мен ҳам расман тадбиркорман, - дейди Сейип Бекболдиев.\nКонимех туман давлат хизматлари маркази томонидан “Зафаробод” ва “Кўкча” маҳаллаларида истиқомат қилаётган аҳолининг давлат хизматларига бўлган эҳтиёжи ўрганилди. Мобил хизмат натижасида 151 та давлат хизматлари кўрсатилди. Жумладан, сайёр тартибда 12 якка тартибдаги тадбиркорлар, 2 та юридик шахслар, 40 ноқонуний қурилган уйларга эгалик хуқуқини бериш бўйича, 97 та СТИР бўйича аризалар қабул қилинди.\nКонимех туман ДХМ мутахассиси


Tadbirlar – O‘ZBEKISTON KASABA UYUSHMALARI FEDERATSIYASINING SURXONDARYO VILOYAT KENGASHI\n12- июнь “Бутунжахон болалар меҳнатига қарши кураш куни”га бағишланган тадбир.\n2021 йил 12 июнь куни Ўзбекистон касаба уюшмалари Федерациясининг Сурхондарё вилоят кенгаши тасарруфида бўлган Шеробод туманидаги “Бешбулоқ-Сурхон-Шеробод” болалар оромгоҳида “Бутунжахон болалар меҳнатига қарши кураш куни”га бағишланган тадбир ўтказилди. Болалар оромгоҳида 240 нафар болалар дам олишмоқда.\nТадбирда вилоят ҳокимлиги, Шеробод туман ҳокимлиги, вилоят бандлик бошқармаси вакиллари ва касаба уюшмалари Сурхондарё вилоят кенгаши ҳамда туман касаба уюшмаси вакиллари иштирок этишди.\nТадбир доирасида болажонлар ўртасида расм чизиш, стол тенниси, шаҳмат-шашка, футбол, волейбол, арқон тортиш бўйича ва бошқа спорт мусобақалари ўтказилди.\nШунингдек, дам олувчи болалар иштирокида концерт тадбири уюштирилди.\nТадбир якунида болажонларга диплом ва эсдалик совғалари топширилди.\nЭрталабки бадантарбия машғулотларида аҳоли фаол иштирок этаяпти\nҚумқўрғон тумани марказий ўйингоҳида туман тиббиёт бирлашмаси, корхоналар ходимлари ҳамда маҳалла фуқаролар йиғини ҳамкорлигида эрталабки бадантарбия машғулотлари ва тонги сайр машғулотлари ўтказилди. Ушбу тадбирда беш юз нафардан ортиқ иштирокчи жалб қилинди.\nЖорий йилнинг 9 октябрь куни Сурхондарё вилоят Мажбурий ижро бошқармаси ходимлари ўртасида спортнинг мини-футбол тури бўйича мусобақа ўтказилди.\nМусобақа ғолиб ва иштирокчиларига Давлат муассасалари ва жамоат хизмати ходимлари касаба уюшмаси Термиз шаҳар кенгаши томонидан эсдалик совғаси топширилди.\nЎзбекистон Республикаси Вазирлар Маҳкамасининг 2019 йил 27 сентябрдаги «Мамлакатимизда «Кексалар ҳафталиги»ни ташкил этиш ва ўтказиш тўғрисида»ги йиғилиш баёнининг ижросини таъминлаш мақсадида Сариосиё туманида 2019 йил 7 октябрь куни Давлат муассасалари ва жамоат хизмати ходимлари касаба уюшмаси Сариосиё тумани кенгаши томонидан «Фарход аёллар мурувват уйи»га ташриф буюрилди ва кекса аёллар ҳолидан хабар олинди.\nБошланғич касаба уюшма ташкилотларига амалий ёрдам кўрсатилди.\nЎзбекистон касаба уюшмалари Федерацияси Кенгаши Раёсатининг 2018 йил 2 октябрдаги “Бошланғич касаба уюшмалари кунини жорий этиш тўғрисида”ги 10-5 сонли ҳамда Ўзбекистон давлат муассасалари ва жамоат хизмати ходимлари касаба уюшмаси Республика Кенгаши Раёсатининг 2018 йил 19 октябрдаги 12-12 ”с” сонли қарорлари ижросини таъминлаш мақсадида, 2019 йил 9 апрель куни Сурхондарё вилоят молия бошқармаси ҳамда вилоят давлат молиявий назорат тафтиш бошқармаси бошланғич касаба уюшмаларига ташриф буюрилди ва уларнинг фаолиятига амалий ёрдам кўрсатилди.\nТермиз шаҳрида “Ўз касбининг моҳир эгалари” тадбири ўтказилди.\nЖорий йилнинг 1 августидан 25 августига қадар Ўзбекистон давлат муассасалари ва жамоат хизмати ходимлари касаба уюшмаси Термиз шаҳар кенгаши томонидан тармоқ тизимидаги бошланғич ташкилотларда “Ўз касбининг моҳир эгалари” тадбири ўтказилди.\nВилоят инкассация бошқармаси инкасатори Абдуназаров Бобомурод , Вилоят ички ишлар бошқармасидан Жумаева Наталия мазкур тадбир босқичида иштирок этиб эсдалик совғалари билан тақдирландилар . Тадбир кўтаринки руҳда ташкилотчилик асосида ўтказилганлиги билан ажралиб турди.


Redmi бестселлерининг энг қиммат версиясини энди энг арзони нархида олиш мумкин - Terabayt.Uz\nXiaomi корпорациясининг Redmi Note 8 Pro модели дунё бўйича энг оммабоп смартфонлар рўйхатидан тушмай келаётир. Талаб кучли бўлса-да, ишлаб чиқарувчи уни қимматлатиш ўрнига нархини пасайтирди.\nRedmi Note 8 Pro смартфонининг энг юқори конфигурациядаги – тезкор хотираси 8, доимийси эса 128 гигабайтлик варианти Хитойда дастлаб 257 долларга тенг нархда сотувга чиққан эди. Ушбу мамлакатда ҳозир уни арзонлатишган – энди ушбу қурилмани ўз юртида 194 долларга олиш мумкин. Айтиш керакки, биринчи бор савдога қўйилганида унинг энг кичик – 6/64 гигабайтлик хотирага эга талқини учун айнан шундай нарх белгиланган эди.\nТаъкидлаш керакки, Redmi Note 8 Pro моделининг асосий ўзига хослиги – 64 мегапикселлик Samsung GW1 сенсорини ўз ичига олувчи тўртталик бош камерасидир. Шунингдек, бу девайснинг ишлаш самарадорлиги ҳам зўр: AnTuTu эълон қилган ўрта нархли энг зўр Android-смартфонлар рейтингида у етакчи бўлган.


“ОҚ СУЯКЛАР ВА ҚОРА СУЯКЛАР” « O'zbekiston ERK Demokratik Partiyasi\n“ОҚ СУЯКЛАР ВА ҚОРА СУЯКЛАР”\n08 April 2012 - 10:50\n“Оқ суяк” бўлиш (номенклатура, аристократия-зодагонлик) жамиятдаги раҳбар ва имтиёзли табақага оид бўлишни билдиради. Советлар даврида бу Коммунистик Партиянинг катта -кичик раҳбарияти аъзоларини ва совет тузумида унинг манфаатига хизмат қилишга лойиқ кўрилган табақани билдирарди. Зодагонликнинг асосий тамали эса моддий бойлик ва унга асосланган ижтимоий, сиёсий ва ҳакоза имтиёзлардир.\nХуллас, номенклатурага (имтиёз синфига) ва аристократияга (зодагонларга) жамиятда эҳтиёж борми, йўқми, бугунги мавзумиз шундан иборатдир.\nСўзни ҳамон Ўзбекистонга келтирадиган бўлсак, ватанимиз мустақил бўлгандан кейин имтиёз ҳам, зодагонлик ҳам диктатор Ислом Каримов ва унинг оиласи, бу оила ичида эса тўнғич қиз Гулнора Каримовага оиддир. Албатта бу диктаторга ва оила аъзоларига уларнинг жиноятида шериклик қилаётганлар ҳам турли имтиёзларга эгадирлар. Улардан баъзилари ўзларини ҳозирги Ўзбекистоннинг зодагонлари ҳисоблашлари ҳам кўпчиликка маълум.\nХуллас, тарихда бўлгани каби бугун ҳам жамиятларда қуйидаги табақаларни кўришимиз мумкин: булар номенклатура ва аристократия табақаси (оқ суяклар табақаси), иккинчи табақа ўлиб-тирилиб бу оқ суякларга яқин бўлишга ва бундай яқинликни қўлга киритиш учун оқ суякларга хизмат қилувчи тоифа ва учинчи тоифа “қора суяклар”, яъни жамиятда хўрланадиган ва ҳеч бир қадриятга эга бўлмаганлар табақаси…\nЖамиятларнинг бундай ички бўлиниши қаерда бор, дейсизми? Ҳамма жойда бор, инсонлар бундай бўлиниш бўлган жойни эмас, бўлмаган жойни излашлари керак аслида…\nМасалан, бир ярим миллард инсон яшайдиган Хитойда Коммунистик Партия ва унинг югурдаклари бу давлатнинг “оқ суякларидир”…\nАҳолисининг сони жиҳатдан Хитой билан рақобат қилаётган Ҳиндистонда зотан “каста” тузуми мавжуд. Олий кастга оид кишилар учун бу дунё ҳаёти жаннат, қора суяклилар учун эса жаҳаннамдир бу давлатда…\nАмерикада бунақа тоифа йўқ, дейдиганлар ҳақиқатни билмайдиган кишилардир. Америкада кимнинг оқ суяклар тоифасига оид эканлигини кўзи кўрадиган ҳам кўрмайдиган кишилар жуда яхши биладилар…\nОврупо давлатларининг кўпчилиги қиролликлардир. Яъни, оқ суяклар тоифаси бу ерда расмиятда мавжуддир. Бу расмиятчилик ва рамзийлик холос, бу қироллар жамиятда мутлақ ҳокимиятга эга эмаслар, дейдиганлар қисман ҳақли бўлишлари мумкин. Аммо замонавий Оврупонинг аристократияси йирик корхоналар ва банкларнинг соҳибларидир. Улар ўзларига хизмат қиладиганлар тоифасининг (қора суяклиларнинг) бўйнига фоиз, деган занжирни тақиб қўйганлар…\nРусияда Елсин замонида “ит эгасини” танимай қолган давр эди. Унинг ўрнига келган Владимир Путин қисқа муддатда “итларга” эгасини танитиб қўйди…\nОсиёдаги қиролликларда ҳамма нарса ўз-ўзидан тушунарли бўлса керак. Қирол оиласида туғилдингизми, энг камида ўн минг доллар ҳар ойда чўнтагингизга келиб тушади. Бу инсоннинг инсонийлиги бир пуллик бўлишининг эса аҳамияти йўқ. Муҳими қирол оиласида туғилиш….\nЎзимизнинг Туркияда ҳам кечаги кунга қадар мавжуд лаик тузумнинг имтиёзларидан фодаланиб, зодагонлик иддоа қиладиганларга “оқ турклар”, дейиш расм бўлганди.\nХўш, бу гапларни айтишдан мақсад нима ўзи?\nМодомики инсонлар жамият ҳолида яшашга мажбур эканлар, бундай умумий ҳаётнинг бир тартиб-қоидаси бўлиши мутлақо шарт. Яъни, жамият ўз қолипига эга бўлиши шарт. Чунки тартиб-қоидаси бўлмаган жамият шакллари тарихда бўлмагани каби, назарий жиҳатдан бундай жамиятни (анархияни-қонунсизликни, бошбошдоқликни) орзу қилиш ҳам натижасиз қолганлиги бир ҳақиқатдир. Шундай экан, жамият қолипини ким ихтиро қилиши ва ясаши керак? Жамият учун бундай қолипни ижод қиладиганлар ўзларини оқ суяклар, ўзгаларни эса қорасуяклар, дейишга ҳақлидирларми?\nБу ҳақда ўйлайдиган ва айниқса турли жамиятлардаги “оқ суяклар” ва “қора суяклар”нинг аҳволига кўз югуртирадиган киши Ҳималай тоғларига чиқиб, бундай сохтакорлик ва ундан юзага келган зулм ва фасодни тамоша қилишни истайди, албатта. Аммо биз бу дунё ҳаётини томоша қилиш учун яратилмаганмиз. Бизнинг вазифамиз аввало инсон фарзандларининг “суяги” айни рангда эканлигини билишдан иборат. Чунки инсон инсондир, қаерда яшашидан ва қандай яшашидан қатъий назар инсон аввало инсондир…\nҲамма инсонлар аввало инсон экан, нега инсонлар бир-бирларидан устун бўлишни истайдилар. Бундай истак табиийликми (фитрийликми) ёки бундай истак инсон табиатига зидми?\n“У (Аллоҳ) сизларни ер юзида халифалар қилган ва Ўзи берган нарсаларда сизни синаш учун баъзингизнинг даражасини баъзингиздан устун қилган зотдир. Албатта, Роббинг иқоби тез зотдир. Ва, албатта, у мағфират қилувчи ва раҳмлидир» (Анъом сураси 165)\nБу ояти кариманинг моҳияти менинг тушунишимча шундан иборатдир:\n“У (Аллоҳ)сизларни ер юзида халифалар қилган…”\nАллоҳ таоло инсонларни ер юзида халифалар қилиб яратган. Яъни, инсонлар ер юзида Аллоҳ таолонинг вакилларидир. Вакил бўлишнинг маъноси инсонларнинг ер юзидаги барча нарсага Роббим шуларни менга омонат қилди, шу омонат ўлчовида улардан фойдаланишим керак, дея эътиқод қилиб яшашдир.\n“Ўзи берган нарсаларда ..”\nАллоҳ таоло инсонларга берган нарсалар, аввало инсоннинг ўзлигини ташкил қиладиган-руҳ, ақл, нафс, қалб ва инсоннинг моддий ва маънавий эҳтиёжи бўлган нарсаларнинг барчаси…\n“…сизни синаш учун..”\nЭй инсонлар, диққатли бўлинг бу нарсалар сизга бекорга берилмаган, аммо бу сиз учун бир имтиҳондир.\n“…баъзингизнинг даражасини баъзингиздан устун қилган Зотдир”.\nДемак, инсонларнинг ақлу закода, тадбиркорликда, жисмоний қувватда ва бу ҳусусиятлардан пайдо бўладиган жамиятдаги мавқеларида бир-бирларидан устун бўлишлари уларнинг табиатига (фитратига)з ид эмас экан. Аммо бу ҳақиқат ўзларини оқ суяк, қолганларни қора суяк ҳисоблайдиганларнинг дўппиларини осмонга отиб, севинишларига сабаб бўла олмайди. Ҳақиқатан ҳам инсонлар орасида жуда ақллилари бўлгани каби, содда нарсаларни тушунишда қийналадиганлари ҳам бор. Шунингдек, улар орасида тадбиркорлари бўлгани каби, ўз бошича иш қила олмайдиган ва бирон ишни амалга ошириш учун бошқаларнинг кўрсатмасига муҳтож бўлганлари ҳам бор. Инсонлар ичида жисмонан кучлилари бўлгани каби заифлари ҳам бордир…\nФақат инсонларни бир-биридан устун қилиб яратган Парвардигоримиз ҳақиқий устунликнинг ушбу жиҳатларда эмаслигини ҳам Қуръони Каримда очиқ-ойдин марҳамат қилгандир:\n“Эй одамлар! Биз сизларни бир эркак ва аёлдан яратдик ва сизларни ўзаро танишишингиз учун халқлар ва қабилалар қилиб қўйдик. Албатта, Аллоҳнинг ҳузурида энг ҳурматлигингиз энг тақводорингиздир. Албатта, Аллоҳ билувчи ва хабардор зотдир”. (Ҳужурот сураси 13)\nИнсонлар аввало бир эркак (Одам ас) ва бир аёл (Момо Ҳаво)нинг фарзандларидир. Уларни бу дунё ҳаётида бир-биридан устун бўлишига олиб келадиган жиҳатлар (ақл, зако, табдиркорлик, моддий имкониятлар ва ҳк) ҳам аслида Аллоҳ таоло тарафидан инсонларни синаб кўриш учун берилган. Қани инсон ўзига берилган устунликни нима мақсадда ишлатади. Ўзини оқ суяк, бошқаларни эса қора суяк дея хўрлаш учунми? Ёки ўзининг бошқалардан устунлигини Парвардигорининг неъмати, дея баҳолаб, бундай устунликни яхшилик йўлида ишлатиш учунми?\nЎзининг жамият аъзоси сифатида масъулиятини билишни истайдиган инсоннинг аввал тушуниши керак бўладиган ҳақиқат мана шундан иборат бўлса керак. Бу маънода инсон қанчалик ақлли бўлмасин, моддий ва маънавий жиҳатдан қанчалик кучли мавқега эга бўлмасин аввало ўз нафсига қарата ўзбекларнинг “мақтанма ғоз, ҳунаринг оз”, деган ҳикматли сўзини айтиши керак бўлади.\nАммо кишининг ўз- ўзини тарбия ва назорат қилишига ишорат бўлган бундай сўзни айтиш учун инсон ҳақиқий маънода бошқалар орасида устунликни қўлга киритишга ҳаракат қилиши зарур. Бу эса инсондаги тақво даражаси билан ўлчанади. Зеро, Аллоҳ таоло Ҳужурот сурасининг 13 оятида тақводорларни Аллоҳ наздида ҳурматлироқ, устунроқ, дея марҳамат қилган.\nХўш, шундай экан, тақво нима ўзи?\nКўп манбаларда ва тушунтиришларда тақво банданинг Аллоҳ таолодан қўрқиши, дея изоҳ қилинади. Бу албатта, ҳақиқатдир. Аммо қўрқиш бандани Парвардигорига боғлаб турадиган ягона “ип” эмаслиги ҳам маълум. Шундай экан, тақвони банданинг Аллоҳ таолонинг амрларига шак-шубҳа қилмасдан эргашиши, дея ҳам таъриф қилиш ҳам мумкин. Худди энди оёғи чиққан чақалоқ онасининг этагидан ушлаб, унга эргашгани каби. Банданинг ўз Парвардигори иродасига эргашиши фақатгина қўрқув билан эмас, аввало муҳаббат, тавозе, чексиз ҳурмат ва одоб, Роббининг иродасидан чекиниш, Унинг азоби қаттиқ эканлигини унутмаслик, мутлақ таслимият, хушу ( манбаси севги ва қўрқув бўлган сергаклик) билан амалга ошади. Мана шундай инсон тақволи, яъни инсонлар ичида даражаси юксак инсон ҳисобланади.\nТақво неъматига эришган кишида на ўзининг оқсуяклиги, нада ўзгаларнинг қора суяклиги ҳақида иддоа бўлмайди. Аксинча бундай инсон “оқ суяклик, қора суяклик” фалсафасининг ёлғон эканлигини ҳаммага эълон қилади. Чунки у ёлғоннинг ҳар қандай шаклини (сўз ёки амалда) таг-томири билан рад қилади. Бу эса инсонлар орасида ҳақиқий устунликнинг бошланғич нуқтасидир. Ёлғондан қутулиш билан тақво йўлида илк қадамини отган инсон, бу йўлда иккинчи қадамини ҳам дадил ташлайди. Бу эса адолатли бўлишдир. Адолатли бўлишнинг талаби эса на золим бўлиш на да мазлум бўлишдир. Яъни, адолатли бўлиш ҳеч бир шаклда зулмга рози бўлмасликдир. Баъзи инсонлардаги золимдан ҳам, мазлумдан ҳам менга нима кайфияти, аслида зулмни қўллаб-қувватлашдан иборат. Шунинг учун ҳам зулм қаршисида овоз чиқармаслик тилсиз шайтонликдир, дейилган. Тақвони энг яхши сифатлайдиган хусусиятлардан бири Муҳаммад (сав)нинг ҳадисларида айтилгани каби мусулмон кишининг“тили ва қўли билан бошқаларга зарар бермаслигидир”.\nХулоса сифатида айтишимиз мумкинки, ҳақиқий маънода тараққий қилган жамиятда устун мақомга эга бўлганлар тақводорлар ҳисобланади. Коммунистларнинг ҳам,фашистларнинг ҳам, атеистларнинг ҳам, касрачиларнинг, ҳаром йўлар билан топган сон-саноқсиз бойлигини ўзларига ягона шараф, деб биладиганларнинг ҳам, илми ва ақли қил қирқни ёрадиган аммо инсофдан хабари бўлмаганларнинг ҳам инсонлар орасида “оқ суяклик” иддоасини қилишга ҳақлари йўқ. Аксинча бундайлар ва бундайларнинг олқишлари билан бошқарувни қўлга киритиб, диктаторлик, якка ҳокимлик-қироллик қиладиганлар, хуллас тақводан хабари бўлмай туриб, ўзларини оқ суяк, деб биладиганларнинг барчаси юзлари қора инсонлардир…\nНамоз Нормўмин, 7 апрель 2012


Дин ишлари бўйича қўмита бу йилги Умра зиёрати учун нархларни арзонлаштирди — 21asr.uz\nВазирлар Маҳкамаси ҳузуридаги Дин ишлари бўйича қўмита томонидан «Умра — 2019» мавсуми бўйича брифинг ташкил этилди. Бу ҳақда Daryo.uz хабар берди.\nБрифингда айтилишича, 2019 йил Умра мавсуми учун сарф-харажатлар сметаси лойиҳаси ишлаб чиқилди ва ҳар бир зиёратчидан олинадиган маблағ ўтган Умра сафари учун тўланадиган маблағ миқдоридан арзонлаштирилган. Яъни, 11 миллион 600 минг сўмдан 11 миллион 450 минг сўмга туширилган.\nТаъкидланганидек, жорий йил сентябрь ойидан бошлаб Саудия Арабистони Подшоҳлиги Ҳаж ва Умра ишлари вазирлиги томонидан ҳар бир зиёратчи учун қўшимча 132 АҚШ доллари миқдорида маблағ ажратилмоқда. Келишувга кўра, мазкур қўшимча маблағ Умра зиёрати учун жорий йил ноябрь ойидан бошлаб тузиладиган кейинги шартномада қўшилиши белгилаб олинди.\nЖумладан, ҳар бир зиёратчи учун тўланадиган маблағ ичида Саудия Арабистони Подшоҳлиги расмий визаси, Тошкент — Жидда — Тошкент йўналиши бўйича авиачипта, Макка ва Мадина шаҳарларидаги 5 ва 4 юлдузли меҳмонхона, таомлар, сархил мевалар, ширинлик ва салқин ичимликлар қамраб олинган. Шунингдек, 24 соатлик бепул тўлиқ тиббий хизмат, Ўзбекистон рамзлари туширилган махсус нимча ва сумка, Умра қўлланмаси (китоби), бейжик, қўл тасмаси, вакцина, замонавий транспорт ҳамда бошқа зиёрат хизматлари киритилган. Зиёратчилар учун меҳмонхоналарда юқори даражадаги сервис хизмати йўлга қўйилади.\nУмра сафари давомида зиёратчиларимизга хизмат кўрсатиш, уларнинг ибодатлари мукаммал бўлиши учун билимли, тажрибали гуруҳ раҳбарлари саралаб олинган. Умра зиёрати 10 кунни ташкил этиб, юртдошлар 3 кун Мадинаи мунаввара, 7 кун Маккаи мукаррама шаҳарларида бўлади.\nУмра сафари давомида зиёратчиларга 5 нафар ишчи гуруҳи аъзоси, 200 нафар гуруҳ раҳбари (элликбоши) ва 47 нафар шифокор хизмат кўрсатади.\nКириш визаси билан боғлиқ масалалар тез орада ҳал этилгандан сўнг, Умра сафарига отланган биринчи гуруҳ зиёратчиларнинг Саудия Арабистонига жўнаб кетиш куни Дин ишлари бўйича қўмита расмий веб-сайти орқали эълон қилинади.


Нурафшон шаҳридаги вилоят ҳокимлиги мажлислар залида Ўзбекистон Республикаси Президентининг маслаҳатчиси Шерзод Кудбиев, Бош вазирнинг биринчи ... иштирокида йиғилиш ўтказилди. Йиғилиш давомида Очилбой Раматов Нурафшон шаҳрига метро қурилиши ҳақида маълумот берди. – Яқин истиқболда ...\nҲакимов Нурафшон шаҳри ҳокими лавозимига тайинланган. Бугун бўлиб ўтган Халқ депутатлари Нурафшон шаҳар кенгашининг сессиясида шу масала кўрилган. 2018 ... саноат ва қурилиш соҳасида бир қатор масъул лавозимларда ишлаган. Нурафшон шаҳрининг аввалги ҳокими Олмалиқ шаҳрига раҳбар бўлиб кетгани ...\nШавкат Мирзиёев Нурафшон шаҳри бош режаси билан танишди\nШавкат Мирзиёев Нурафшон шаҳрида бош режа асосида амалга ошириладиган лойиҳалар билан танишди. Бу ҳақда президент матбуот хизмати хабар берди. Маълумки, 2017 ...\nва тижорат банкларининг вилоят бошқармалари ҳамда ташкилотларини Нурафшон шаҳрига кўчириш вазифаси қўйилган эди. Орадан бир йилу уч ой ... ўтганига қарамасдан вазирлик ва идораларнинг 20 га яқин бошқармаси Нурафшонга ҳали ҳам кўчирилмаган. Олий Мажлис Сенати тўққизинчи ялпи мажлисида ...\nвилоятининг Нурафшон шаҳрида Президент Шавкат Мирзиёевнинг топшириғига биноан барпо этилган Ўзбекистондаги илк мультибренд автосалонининг очилганди. Ушбу ...\nйилнинг 20 декабрь куни Тошкент вилоятининг Нурафшон шаҳрида Президент Шавкат Мирзиёевнинг 2018 йилнинг январь ойида Тошкент вилоятига ташрифи чоғида берилган топшириғига биноан барпо этилган ...\nТошкентдаги Нурафшон кўчасининг бир қисми вақтинча ёпилади\n1 август куни соат 22:00дан Тошкентдаги Нурафшон айланма кўчасининг Кўкча Дарвоза (собиқ Маннон Уйғур) кўчаси билан кесишмасидан то Чилонзор-Оқтепагача бўлган қисми вақтинча ёпилади. ...\nТошкент вилоятида «Ақлли шаҳар» қурилиши учун 246,2 гектар ер майдони ажратилади\nБу ҳақда «Ҳуқуқий ахборот» канали хабар берди. Қарорга мувофиқ: Нурафшон шаҳри ҳокимлиги ҳузурида давлат унитар корхонаси шаклидаги Тошкент ... дирекцияси ташкил этилди. Дирекция «Ақлли шаҳар» концепцияси бўйича Нурафшон шаҳрида Тошкент вилояти маъмурий маркази қуриш» инвестиция лойиҳасини ...\nНурафшонда ҳушёр фуқаро ўғрини ушлаб олди\nйилнинг 18 февраль куни Нурафшон шаҳрида яшовчи Ж.И. шу шаҳардаги уйлардан бирига (камера ўрнатилмаган) дарвозаси орқали эркин йўл билан кириб, нафақаҳўр К.Қ.нинг ошхонасидан ... шу манзилда яшовчи А.Қ. томонидан ушланган.Ҳозирда Ж.И.га нисбатан Нурафшон шаҳар ИИБ ҳузуридаги Тергов бўлими томонидан Ўзбекистон Республикаси ...\nПрезидент Тошкент вилоятининг барча ташкилотларига Нурафшон шаҳрига тезроқ кўчишни тайинлади\nқилган ва масъулларга уларни тез фурсатда вилоятнинг янги маркази — Нурафшон шаҳрига кўчириш ҳақида топшириқ берган. «Барча ташкилотлар Нурафшонга ...


Бухоро вилоятида Россиядан чартер рейс орқали келган 266 киши карантинга жойлаштирилди.\nБухоро вилояти ҳокимлигида тегишли бошқарма, ташкилот ва корхоналар масъул ходимларидан таркиб топган Covid-19 касаллигига қарши курашиш ва тарқалишининг олдини олиш бўйича вилоят штабидан олинган маълумотга кўра, 24 март куни ярим тунда Россиядан Внуково—Бухоро йўналишида учган авиарейс қабул қилинди.\n«Самолёт бортида 266 нафар мамлакатимиз фуқаролари фавқулодда ҳолатдан келиб чиққан тартиб-қоидалар асосида кутиб олинди.\nШахсига тўхталсак, уларнинг 202 нафари эркак, 64 нафари аёл ва 11 нафари вояга етмаганлар. Йўловчиларнинг 7 нафари нафақа ёшидагилардан иборат бўлса, уларнинг 4 нафари чет давлатдан депорт қилинганлардир. Таркибда вилоятимиздан ташқари, Тошкент шаҳри ҳамда вилояти, шунингдек, Хоразм, Самарқанд, Сурхондарё, водий вилоятларидан, қолаверса, Қорақалпоғистон республикасидан юртдошларимиз бор.\nБухоро халқаро аэропортида тегишли тартибда карантин меъёрларига мувофиқ қарши олинган йўловчилар орасидан тана ҳарорати юқори бўлганлиги сабабли 4 нафар фуқаро вилоят Юқумлик касалликлар шифохонасига олиб борилган. Қолган йўловчиларнинг ҳар бирига нисбатан тиббий-профилактик нуқтаи назардан қаттиқ назорат ўрнатилган», дейилади вилоят ҳокимлиги матбуот хизмати хабарида.\nШунингдек, самолётда Вобкент туманида истиқомат қилган бир фуқаронинг жасади ҳам бўлган. Маълум бўлишича, Россия Федерациясига қатнаб, ишлаб юрган бу фуқаро инсульт оқибатида чет элда вафот этган.\nБугун, 25 март куни «Истанбул-Фарғона» чартер рейсида Туркиядан олиб келинган 244 нафар фуқаро Фарғона халқаро аэропортида кутиб олиниб, Олтиариқ туманидаги «Қизилтепа» фахрийлар сиҳатгоҳига жойлаштирилди. Самолётда бўлган йўловчилардан бири инсульт оқибатида вафот этган.\nСоғлиқни сақлаш вазирлиги Фарғонада икки нафар коронавирус бемори даволанаётгани ҳақида маълум қилган.


By Муҳаммад Ҳабибуллоҳ on 07/11/2018 10 АҚИДА 11 БИДЪАТ ИБОДАТЛАР 16 ДУО ВА ЗИКРЛАР 17 БИДЪАТ ВА ХУРОФОТЛАР ФАТВОЛАР\nДуода қўлни кўтариш ва юзга суртиш керакми? Энг тўғрисини билмоқчи эдим. Иложи бўлса далиллари билан тушунтириб беринг.\nДуо асносида икки қўлни кўтариб туриш дуо ижобат бўлиши сабабларидан бири ҳисобланади. Бу ҳақда Расулуллоҳ соллаллоҳу алайҳи ва саллам: “Аллоҳ ҳаёли ва саховатли Зот. Агар банда икки қўлини кўтариб дуо қилса, Аллоҳ унинг қўлини бўш қайтаришдан уялади”, деганлар (Термизий, 3556). Шунингдек, ҳаром егани боис дуоси қабул бўлмайдиган киши ҳақидаги ҳадисда ҳам унинг икки қўлини очиб дуо қилишини, шунга қарамай дуоси қабул бўлмаслигини айтганлар (Муслим, 1686). Бироқ баъзи ўринларда қўлни кўтариб дуо қилиш суннатга зиддир. Масалан, жума куни хутба асносида дуо қилганда қўлни кўтариш суннат эмас, балки кўрсаткич бармоқ билан ишора қилган ҳолда дуо қилиш суннат. Бунга Муслим (874) ривоят қилган қуйидаги ҳадис далил бўлади. Умора ибн Руайба розияллоҳу анҳу халифа Бишр ибн Марвоннинг минбарда қўлини кўтариб дуо қилаётганини кўрганида: “Қуриб кетсин бу қўллар! Мен Расулуллоҳ соллаллоҳу алайҳи ва салламни (минбарда дуо қилганларини кўрганман). У зот қўллари билан мана бундай қилардилар, холос”, дея кўрсаткич бармоғи билан ишора қилиб кўрсатган. Бинобарин, минбарда туриб дуо қилганда қўл кўтарилмайди.\nДуодан сўнг қўлни юзга суртиш борасида ҳам бир қанча ҳадислар келган, жумладан:\n1) Умар розияллоҳу анҳу шундай дейди: “Расулуллоҳ соллаллоҳу алайҳи ва саллам дуога қўл очсалар, қўлларини юзларига суртмасдан туширмасдилар” (Термизий, 3386).\n2) Абдуллоҳ ибн Аббос розияллоҳу анҳумодан ривоят қилинган ҳадисда Расулуллоҳ соллаллоҳу алайҳи ва саллам шундай деганлар: “Агар Аллоҳга дуо қилсанг, қўлингнинг олд томони билан дуо қил, қўлингни тескари қилиб дуо қилма. Дуо қилиб бўлсанг, қўлингни юзингга сурт” (Ибн Можа, 3864).\nИз ибн Абдуссалом каби баъзи уламолар мазкур ҳадисларнинг заиф эканини эътиборга олган ҳолда дуодан сўнг қўлни юзга суртиш жоиз эмас, бу амал бидъат, дейишган. Бошқа бир гуруҳ олимлар мазкур ҳадислар йиғилганида бир-бирини қўллаб-қувватлагани учун ҳасан даражасига кўтарилади, дейишган. Бу ҳақда Ибн Ҳажар роҳимаҳуллоҳ “Булуғул маром” китобида шундай дейди: “Бу ҳадисни қўллаб-қувватлайдиган бошқа бир қанча ҳадислар бор. Абу Довуд ривоят қилган Ибн Аббос розияллоҳу анҳумонинг ҳадиси шулар жумласидан. Бу ҳадислар биргаликда ҳасан ҳадис мартабасига чиқади”. Бинобарин, уларнинг назарида дуодан сўнг қўлни юзга суртиш мустаҳаб бўлади. Модомики дуодан сўнг қўлни юзга суртишнинг ҳукми бу борада келган ҳадисларнинг саҳиҳ ёки заифлиги борасидаги ихтилофга боғлиқ экан, суртиш суннат эмас деган уламоларнинг гаплари далил жиҳатидан кучлироқ бўлса-да, суртиш суннат деган уламоларнинг гаплари ҳам хато эмас. Бу масала ижтиҳодий масала бўлиб, ҳар ким ўз мазҳаби ва устозининг кўрсатмасига биноан амал қилиб кетаверади. Бу амални бидъат ёки суннат деб, ўзаро тортишиш, ўртада ихтилоф чиқариш асло ва асло жоиз эмас.\nЮқорида айтилган ҳукм дуодан сўнг қўлни юзга суртиш тўғрисида эди. Бироқ дуодан сўнг қўлни кўкракка суртиш ва бош ёки кўрсатгич бармоқларни ўпиб, кўзни устига суртиш бидъатдир, валлоҳу аълам.\nAvvalgi maqolaЖамоавий зикрлар (2): Жамоавий тарзда зикр қилишнинг келиб чиқиши ва кенг тарқалиши\nKeyingi maqola Балоғат фани || #4 || Хабари исноднинг ҳолати


07.04.2021 22:11 0 3749\nСуперлига 5-тури доирасидаги дастлабки ва марказий учрашув Наманганда ўтиб, мезбонларнинг аламли мағлубияти билан якунланди.\nҚизиқарли кечган учрашувнинг 41-дақиқасида Черан чиройли гол билан ҳисобни очган бўлса, 71-дақиқада Соловьев – Голбан – Ғофуровнинг комбинациясини Исоқжонов гол билан якунлади – 1:1.\nЎйиннинг кульминацион воқеаси 90-дақиқада юз берди. Учрашув бош ҳаками VAR орқали «Навбаҳор» дарвозасига пенальти белгилашга қарор қилди. Нуқтага яқинлашган Черан дублини расмийлаштириб, «Пахтакор»га мавсумдаги кетма-кет 5-ғалабани келтирди.\nЎйиндан сўнг наманганлик мухлислар ҳакамлардан норози эканликларини билдиришди. Тасвирга олинган видеода «Навбаҳор» дарвозасига пенальти белгилаган ҳакамга стадионга келган мухлислар ўйин тугагач, турли хил чиқиндиларни отишгани акс этган.\n7 апрель (чоршанба)\n«Навбаҳор» - «Пахтакор» - 1:2\nГоллар: Исломбек Исоқжонов, 71 - Драган Черан 41, 90 пенальтидан.\n«Навбаҳор»: 1.Ўткир Юсупов, 7.Азимжон Аҳмедов, 9.Иван Соловьёв, 10.Қувондиқ Рўзиев, 11.Исломбек Исоқжонов, 17.Эҳсони Панжшанбе (28.Никола Тасич, 71), 19.Мирзоҳид Ғофуров, 22. Игорь Голбан, 24. Даврон Ҳошимов, 67.Марко Путинчанин, 88. Славиша Стоянович (70. Аббос Ғуломов, 58).\n«Пахтакор»: 35.Санжар Қувватов, 5.Анзур Исмоилов, 6.Иброҳимхалил Йўлдошев, 7.Сардор Рашидов, 8.Азизбек Турғунбоев (18.Ҳожимат Эркинов, 46), 10.Драган Черан, 19.Шароф Муҳиддинов (14.Ҳумоюнмирзо Иминов,72), 21.Аброрбек Исмоилов, 23.Шерзод Аъзамов, 27.Сардор Собирхўжаев, 34.Фаррух Сайфиев.\nфутбол Пахтакор ҳакам Наманган Навбаҳор пенальти Мухлис\nҲодиса Кеча, 10:50\nНаманганда каналда оқиб кетаётган аёл қутқарилди\nЖамият 21/07, 17:09\nИчки ишлар сафидан бўшатилган бир қатор фуқаролар ишга тикланди\nҲодиса 21/07, 08:48\nНаманганда кўприкдаги ўпирилиш сабаб ҳаракат вақтинча чекланди


“Ёшлар — келажак бунёдкори” шиори остида ўтказилган мазкур тадбирда 200 нафардан ортиқ йигит-қизлар ўзлари ишлаб чиқарган маҳсулотлар билан қатнашди.\nЯрмарканинг очилишида Ўзбекистон Республикаси Савдо-саноат палатаси раиси А. Икрамов, Ўзбекистон ёшлар иттифоқи Марказий Кенгаши раисининг биринчи ўринбосари О. Таджиев ҳамда бошқалар Президентимиз раҳнамолигида навқирон авлодни тадбиркорлик, ҳунармандчилик ва фермерлик ҳаракатига кенг жалб қилиш, уларда бозор иқтисодиёти шароитида самарали фаолият олиб бориш кўникмаларини шакллантиришга алоҳида эътибор қаратилаётганини таъкидлади.\nУшбу тадбир ёшларнинг ишбилармонлик қобилиятларини янада ривожлантириш, бизнес ғоя ҳамда ташаббусларини рағбатлантириш, улар ўртасида ўзаро кооперацион алоқаларни мустаҳкамлашда айни муддаодир.\nКўргазма-савдога қўйилган кулоллик, каштачилик, гиламдўзлик, ёғоч ўймакорлиги, кийим-кечак ва трикотаж буюмлари ўзининг нафислиги, сифатлилиги ҳамда бежиримлиги билан киши эътиборини тортади. Деҳқончилик, боғдорчилик, чорвачилик ва сут маҳсулотлари эса табиийлиги, замон талаблари асосида қадоқлангани туфайли нафақат ички бозорда, балки дунёнинг исталган давлатидаги савдо расталарида ҳам ўз ўрнини топиши муқаррар.\nТадбир доирасида ёш тадбиркорлар, ҳунармандлар ҳамда фермерлар учун малакали мутахассислар иштирокида маҳорат дарслари ўтказилди. Якунда энг яхши бизнес лойиҳаси эгаларига тижорат банкларидан имтиёзли кредит олиш учун сертификатлар берилди.\nКўргазмага келганлар намойиш этилаётган маҳсулотлар билан нафақат танишиш, балки уларни арзон нархларда харид қилиш имконига эга бўлди.\nМазкур рукндаги бошқа мақолалар: « Ўзбекистон Конституциясининг 25 йиллигига бағишланган почта маркаси чоп этилди\t18 ярим мингдан ортиқ мурожаатлар қонун доирасида ечимини топди »


Аргентинада 1976-1983 йилларда ҳукумат тепасида бўлган 40қа яқин ҳарбий хунта вакиллари ҳибсга олинди.\nСобиқ хунта вакиллари Испания сўровига биноан ҳибсга олинган. Эндиликда улар Аргентинада испанларига қарши амалга оширган қийноқ ва қотилликлари учун суд қилинадилар.\nҲибсга олинганлардан бири Альфредо Астис икки француз роҳибасини ўлдирганликда айбланиб, Франция ҳукумати томонидан сиртдан бир умрлик қамоқ жазосига маҳкум этилган.\nРасмий маълумотларга кўра, хунтанинг Аргентинадаги 8 йиллик бошқаруви давомида, 9 мингга яқин фуқаро ўлдирилган. Норасмий маълумотларга кўра эса ўлдирилганлар сони 30 минг атрофида.


Туркияда ИШИД билан алоқадорликда гумон қилиниб 9 киши қамоққа олинди\n14:30 / 30.06.2016\nТуркия полицияси, Истанбул халқаро аэропортидаги хунрезликлардан сўнг, ИШИД террорчилик гуруҳининг Измир шаҳридаги жангарилар тўдасини аниқлаш борасида махсус амалиёт ўтказди, деб хабар қилмоқда Anadolu.\nМаълумотларга кўра, рейд натижасида ИШИДга алоқадорликда гумон қилиниб, 9 киши қўлга олинган. Уларга, террорчиларни молиялаштириш ва жангариларни ёллаш айби илгари сурилган. Бундан ташқари, Истанбулнинг 3та туманида шу каби махсус амалиётлар ўтказилган.\nАввалроқ, айрим ОАВ Истанбул қўпорувчиликларини, келиб чиқиши чеченистонлик бўлган жангарилар содир этгани гумон қилинаётгани ҳусусида хабар тарқатган эди.\nСирдарёда ўқитувчиларга «Ҳокимлик маоши», талабаларга ҳоким стипендияси жорий этилди\nЭгри йўлдан юрганлар\n53та! Қозоғистонда ишлаётган авиакомпаниялар сони айтилди